title: Anthony Joseph Burgess

text: Anthony Joseph Burgess (29. heinäkuuta 1938 Singleton – 23. lokakuuta 2013) oli australialainen, Papua-Uudessa-Guineassa toiminut roomalaiskatolinen piispa. Hänet vihittiin papiksi Hobartin arkkihiippakuntaan 23. heinäkuuta 1967 ja nimitettiin Wewakin hiippakunnan koadjuuttoripiispaksi 10. toukokuuta 2000. Piispaksi vihkiminen seurasi 27. syyskuuta. Pääkonsekraattorina toimi Raymond Philip Kalisz, jota avustivat Austen Robin Crapp ja Brian James Barnes.


title: Anthony Joseph Burgess

text: 14. elokuuta 2002 Burgessista tuli Wewakin piispa.


title: Karl Hesse

text: Karl Hesse MSC (s. 15. elokuuta 1936 Wosswinkel) on saksalainen, Papua-Uudessa-Guineassa toiminut roomalaiskatolinen arkkipiispa. Hänet vihittiin papiksi 23. toukokuuta 1963 ja nimitettiin Rabaulin vihkipiispaksi sekä Naratcatan titulaaripiispaksi 27. huhtikuuta 1978. Piispaksi vihkiminen seurasi 15. elokuuta. Pääkonsekraattorina toimi Andrea Cordero Lanza di Montezemolo, jota avustivat Herman To Paivu ja Paul-Werner Scheele.


title: Karl Hesse

text: 24. lokakuuta 1980 Hesse sai nimityksen Kaviengin piispaksi ja 7. heinäkuuta 1990 Rabaulin arkkipiispaksi. Hän jäi eläkkeelle 11. elokuuta 2011.


title: Abraham Than

text: Abraham Than (s. 21. syyskuuta 1927) on myanmarilainen roomalaiskatolinen piispa. Hänet vihittiin papiksi 22. syyskuuta 1957 ja nimitettiin Kengtungin hiippakunnan vihkipiispaksi sekä Tortibulumin titulaaripiispaksi 19. joulukuuta 1968. Piispaksi vihkiminen seurasi 11. toukokuuta 1969. Pääkonsekraattorina toimi Sebastian U Shwe Yauk, jota avustivat Aloysius Moses U Ba Khim ja Joseph Mahn Erie.


title: Abraham Than

text: 19. syyskuuta 1972 Than sai nimityksen Kengtungin piispaksi, jona hän toimi, kunnes erosi tehtävistään 2. lokakuuta 2001. Eroamispäivänä hänen seuraajakseen nimitettiin Peter Louis Cakü.


title: Gabriel Gonsum Ganaka

text: Gabriel Gonsum Ganaka (24. toukokuuta 1937 – 11. marraskuuta 1999) oli nigerialainen roomalaiskatolinen arkkipiispa. Hänet vihittiin papiksi Josin hiippakuntaan 4. heinäkuuta 1965 ja nimitettiin saman hiippakunnan vihkipiispaksi sekä Cuiculin titulaaripiispaksi 17. toukokuuta 1973. Piispaksi vihkiminen seurasi 9. syyskuuta. Pääkonsekraattorina toimi Dominic Ignatius Ekandem, jota avustivat Anthony Gogo Nwedo ja Patrick Ebosele Ekpu.


title: Gabriel Gonsum Ganaka

text: 5. lokakuuta 1974 Ganaka sai nimityksen Josin piispaksi. 26. maaliskuuta 1994 Josista tuli arkkihiippakunta, ja Ganaka jatkoi sen johtamista arkkipiispana, kunnes kuoli 62-vuotiaana virassa. Hänen seuraajakseen nimitettiin Ignatius Ayau Kaigama.


title: Jurij Bizjak

text: Jurij Bizjak (s. 22. helmikuuta 1947) on slovenialainen roomalaiskatolinen piispa. Hänet vihittiin papiksi 29. kesäkuuta 1971 ja nimitettiin Koperin hiippakunnan vihkipiispaksi sekä Gergiksen titulaaripiispaksi 13. toukokuuta 2000. Piispaksi vihkiminen seurasi 5. heinäkuuta. Pääkonsekraattorina toimi Metod Pirih, jota avustivat Franc Rodé ja Franc Kramberger.


title: Jurij Bizjak

text: 26. toukokuuta 2012 Bizjak sai nimityksen Koperin piispaksi.


title: Claire Denis

text: Claire Denis (s. 21. huhtikuuta 1948 Pariisi) on ranskalainen elokuvaohjaaja.


title: Claire Denis

text: Denis on Ranskan eturivin ohjaajia. Hän vietti nuoruutensa Afrikassa ja opiskeli elokuva-alaa Ranskassa oppilaitoksessa "Institut des Hautes-Etudes Cinématographique in Paris". Apulaisohjaajana toimiessaan hän näki Jacques Rivetten, Costa-Gavrasin, Wim Wendersin ja Jim Jarmuschin työskentelyä. Itsenäisenä ohjaajana hän toimi ensi kerran elokuvassa "Chocolat" (1988). Hänen tunnetuimmat filminsä ovat "Keep It for Yourself" (1991), "Boom-Boom" (1994), "Nénette et Boni" (1996) ja "Beau travail" (1999). Hän vieraili vuonna 2013 Sodankylän elokuvajuhlilla.


title: Dušan Makavejev

text: Dušan Makavejev, myös "Sam Rotterdam" (13. lokakuuta 1932 Belgrad, Jugoslavian kuningaskunta – 25. tammikuuta 2019) oli serbialainen elokuvaohjaaja ja käsikirjoittaja. Hänellä oli merkittävä osuus Jugoslavian elokuvassa 1960-luvun lopussa ja 1970-luvun alussa. Monet hänen elokuvistaan lasketaan kuuluviksi Jugoslavian mustaan aaltoon. Hänen tunnetuin elokuvansa on poliittinen satiiri vuodelta 1971 "WR – organismin mysteerit", jonka hän on sekä käsikirjoittanut että ohjannut.


title: Dušan Makavejev

text: Hänen kolmas elokuvansa "Voi viattomuutta" palkittiin Hopeisella karhulla Berliinin elokuvajuhlilla 1968. 1970 hän oli juhlien tuomariston jäsen.


title: Salomoninkottarainen

text: Salomoninkottarainen ("Aplonis grandis") on kottaraisten heimoon kuuluva varpuslintu.


title: Salomoninkottarainen

text: Salomoninkottaraista tavataan Salomonsaarilla ja Papua-Uudessa-Guineassa. Lajin on kuvattu olevan yleinen, ja se on luokiteltu elinvoimaiseksi.


title: Makirankottarainen

text: Makirankottarainen ("Aplonis dichroa") eli aiemmalta nimeltään sancristóbalinkottarainen on kottaraisten heimoon kuuluva varpuslintu.


title: Makirankottarainen

text: Makirankottaraista tavataan kotoperäisenä Salomonsaariin kuuluvalla Makiran saarella. Saaren nimi oli aiemmin San Cristóbal. Lajin on kuvattu olevan yleinen, ja se on luokiteltu elinvoimaiseksi.


title: Vanuatunkottarainen

text: Vanuatunkottarainen ("Aplonis zelandica") on kottaraisten heimoon kuuluva varpuslintu.


title: Vanuatunkottarainen

text: Vanuatunkottaraista tavataan Vanuatussa ja Salomonsaarilla. Sen kannan uskotaan olevan pieni ja vähenevä johtuen elinympäristöjen tuhoutumisesta, joten se on luokiteltu silmälläpidettäväksi.


title: Vanuatunkottarainen

text: Vanuatunkottarainen elää pienemmillä saarilla alankometsissä ja suuremmilla saarilla ylänköjen metsissä. Se on havaittu usein myös puutarhoissa.


title: Grandpa Jones

text: Grandpa Jones, oikealta nimeltään Louis Marshall Jones, (20. lokakuuta 1913 – 19. helmikuuta 1998) oli yhdysvaltalainen banjonsoittaja, sekä gospel- ja countrylaulaja. Hän oli yksi aikansa kuuluisimmista countrymuusikoista. Jones on muun muassa päässyt Country Music Hall of Fameen. Hän menehtyi vuonna 1998 kahden sydänkohtauksen seurauksena. Hänen merkittävimmät singlensä olivat ”T For Texas”, ”Are You From Dixie”, ”Night Train To Memphis” ja ”Mountain Dew”.


title: Uudenkaledoniankottarainen

text: Uudenkaledoniankottarainen ("Aplonis striata") on kottaraisten heimoon kuuluva varpuslintu.


title: Uudenkaledoniankottarainen

text: Uudenkaledoniankottaraista tavataan kotoperäisenä Uudessa-Kaledoniassa. Lajin on kuvattu olevan yleinen, ja se on luokiteltu elinvoimaiseksi.


title: Espiritusantonkottarainen

text: Espiritusantonkottarainen ("Aplonis santovestris") on kottaraisten heimoon kuuluva varpuslintu.


title: Espiritusantonkottarainen

text: Espiritusantonkottaraista tavataan kotoperäisenä Espiritu Santon saarella Vanuatussa. Sen kannaksi arvioidaan 350–1 500 yksilöä. Se on luokiteltu erittäin uhanalaiseksi, koska sen kanta on pieni, siitä tunnetaan vain muutama esiintymä, ja sen kanta on todennäkoisesti laskussa.


title: Pyrokatekolivioletti

text: Pyrokatekolivioletti (CHOS) on orgaaninen yhdiste, jota käytetään analyyttisessä kemiassa metalli-ionipitoisuuksien määrittämiseen spektrofotometrisesti tai kompleksometrisellä titrauksella, jolloin se toimii kompleksometrisenä indikaattorina.


title: Pyrokatekolivioletti

text: Pyrokatekoliviolettia valmistetaan katekolin ja o-sulfobentsoehapon anhydridin välisellä kondensaatioreaktiolla. Yhdiste liukenee veteen, ja jonkin verran alkoholeihin. Sen väri on riippuvainen liuoksen pH-arvosta. Hyvin happamissa olosuhteissa se on väriltään punaista, välillä 2–8 se on keltaista ja pH:n ollessa yli 8 se on violettia. Pyrokatekolivioletti muodostaa useiden metallien, kuten alumiinin, vismutin, toriumin, raudan, magnesiumin, mangaanin, kuparin, koboltin ja nikkelin kanssa väriltään sinivioletin kompleksin. Metallit muodostavat rakenteeltaan viisiatomisen rengasmaisen kompleksin pyrokatekolivioletin hydroksyyliryhmien kanssa. Tämän kompleksin muodostumista voidaan käyttää kompleksometrisen titrauksen päätepisteen ilmaisemiseen tai metalli-ionien pitoisuuksien määrittämiseen spektrofotometrisesti.


title: Royal Academy of Dramatic Art

text: Royal Academy of Dramatic Art (RADA) on Lontoossa sijaitseva teatterikoulu, jota pidetään yhtenä maailman parhaista alallaan. Sen perusti Sir Herbert Beerbohm Tree vuonna 1904. Hän oli aikansa kuuluisin Shakespearen näytelmien ohjaaja.


title: Royal Academy of Dramatic Art

text: RADAn alkuaikoina sen johtokuntaan kuului George Bernard Shaw, joka tuki koulua taloudellisesti lahjoittaen sille näytelmistään saamiaan rojalteja. Kuuluisia RADAn käyneitä näyttelijöitä ovat muun muassa Richard Attenborough (koulun johtaja 1973–2003), John Gielgud, Anthony Hopkins, Kenneth Branagh, Ralph Fiennes, Maggie Gyllenhaal ja Vivien Leigh.


title: Ludwig Jekels

text: Ludwig Jekels (vuoteen 1903 Jekeles; 15. elokuuta 1867 Lemberg, Itävalta-Unkari [nyk. Lviv, Ukraina] — 13. huhtikuuta 1954 New York, Yhdysvallat) oli itävaltalainen lääkäri ja psykoanalyytikko.


title: Ludwig Jekels

text: Ludwig Jekels oli sukutaustaltaan puolalainen. Hän syntyi Lembergissä (nyk. Lviv) ja opiskeli lääketiedettä Wienin yliopistossa, jossa hän suoritti tohtorintutkinnon vuonna 1892. Hän työskenteli viisi vuotta Wienin yliopistollisessa keskussairaalassa ja perusti vuonna 1897 Sleesiaan vesihoitolaitoksen. Sen jälkeen hän työskenteli psykiatrina Varsovassa. Hän kiinnostui Sigmund Freudin teorioista, meni Freudin potilaaksi vuonna 1905 ja alkoi osallistua Wienin psykoanalyyttisen yhdistyksen toimintaan. Hän esitteli psykoanalyysia Puolassa.


title: Ludwig Jekels

text: Ensimmäisen maailmansodan jälkeen Jekels työskenteli Wienissä koulutusanalyytikkona. Vuonna 1934 hän matkusti Otto Fenichelin kanssa Tukholmaan ja auttoi Ruotsalais-suomalaisen Psykoanalyyttisen Yhdistyksen perustamisessa. Hän palasi Wieniin vuonna 1937, mutta seuraavana vuonna hän joutui lähtemään maanpakoon, kun Itävalta liitettiin natsi-Saksaan. Jekels siirtyi Australian kautta Yhdysvaltoihin ja työskenteli New Yorkissa psykoanalyytikkona.


title: Tukaanin kääpiögalaksi

text: Tukaanin kääpiögalaksi on kääpiösferoidigalaksi Tukaanin tähdistössä 3,2 miljoonan valovuoden päässä Maasta.


title: Tukaanin kääpiögalaksi

text:
Galaksi kuuluu Paikalliseen ryhmään, mutta sijaitsee ryhmän reunalla erillään muista galakseista.
Se on toinen niistä kahdesta Paikallisen ryhmän kääpiögalaksista, jotka eivät sijaitse Linnunradan tai Andromedan galaksin läheisyydessä.


title: Tukaanin kääpiögalaksi

text: Tukaanin kääpiögalaksi sisältää vain vanhoja populaatio II:n tähtiä, jotka kaikki ovat syntyneet samoihin aikoihin, ja sen metallisuus onkin varsin vähäinen. Galaksissa ei muodostu uusia tähtiä.


title: Mercantile

text: Oy Mercantile Ab, perustettu vuonna 1901, oli aiemmin Suomen suurimpia teknisen alan tuontiyrityksiä. Nykyisin Mercantile-konsernin päätoimialana on moottoriajoneuvojen varaosien ja lisävarusteiden jakelu Suomessa, Virossa ja Venäjällä. Oy Mercantile Ab toimii nyt holdingyhtiönä konsernille, johon kuuluvat Merca-Autoasi Oy Ab, Örum Oy Ab ja virolainen Mercantile Group AS. Konserni kuuluu Aminoffin perheen yrityksiin, joita ovat myös Helvar, Veho, Fastems sekä Electrosonic ja sen emoyhtiö Helectron Oy. Ehkä tunnetuin osa Mercantilen nykyistä toimintaa on Suomessa ja Virossa toimiva Autoasi-korjaamoketju.


title: Mercantile

text: Vuonna 1901 perustettu Mercantile käsitti 1960-luvun lopussa teräs-, kone- ja kemikaalijaostot sekä teollisen jaoston, johon kuului Helsingin Herttoniemessä sijainnut puhallintehdas. Mercantilen tytäryhtiöihin kuului radioita ja televisioita sekä sähköalan tarvikkeita Suomeen ja vientiin valmistanut Helvar Oy.


title: Mercantile

text: Mercantilen tuontiliiketoiminta oli jaettu kolmeen jaostoon: kemikaaleihin, rautaan ja teräkseen sekä koneisiin. Konevalikoima ulottui työstökoneista voimalaitosten turbiineihin. Mercantile edusti Suomessa muun muassa saksalaista BASFia ja ruotsalaista Avesta Ab:tä. Mercantile valmisti itse erilaisia puhaltimia, jäähdyttimiä ja ilmastointilaitteita.


title: Mercantile

text: Mercantilen toimitusjohtajana toimi ensin Walter Greuling 1908–1914 ja sitten Lauri Schroderus yli 40 vuotta, vuodesta 1914 vuoteen 1957. Sitten toimitusjohtajana oli Harry Lindfors kuolemaansa 1968 saakka, Ulf Sjölund vuosina 1969–1983 ja hänen jälkeensä Veli-Pekka Vasama.


title: Mercantile

text: Vuonna 1975 Oy Mercantile Ab:n liikevaihto oli noin 400 ja Helvar Oy:n noin 50 miljoonaa markkaa. Työntekijöitä oli yhteensä yli 900, joista lähes 500 toimihenkilöitä. Mercantile harjoitti teollista toimintaa Helvarin kautta, jonka Karkkilan tehdas tuotti sähkötarvikkeita pääasiassa vientiin. Helvarin radio- ja televisio-osastosta muodostettiin vuoden 1978 alussa Oy Helectron Ab, joka toimi Sonyn tuotteiden maahantuojana. Helectronin suunnitteluosastosta yhtiöitettiin 1989 Oy Qualitron Ab, jonka erikoisalaa ovat televisiostudioiden tuotantotekniikka sekä video- ja audiotuotantolaitteet ja -järjestelmät.


title: Mercantile

text: Vuonna 1971 perustettu Mercantilen tietokoneosasto oli yksi ensimmäisistä. Se toi 1970–1980-luvuilla maahan muun muassa BASF-magneettitallennusnauhoja sekä eri valmistajien tietokoneita ja ohjelmia. Vuodesta 1984 vuoteen 1991 Mercantile toimi Apple-tietokoneiden maahantuojana.


title: Mercantile

text: Mercantile-konsernin emoyhtiön nimeksi tuli 1996 Helvar Merca Oy. Uuden Mercantile-konsernin toiminta käynnistyi lokakuun alusta 2002, kun aikaisempi Helvar Merca -konserni jaettiin neljään osaan.


title: Mercantile

text: Nyt Mercantile-konsernin emoyhtiö Mercantile Group Oy Ab toimii konsernin holdingyhtiönä.


title: Mercantile

text: Örum Oy Ab:n asiakaskunta koostuu autokorjaamoista, autoliikkeistä, autonrengasketjuista ja varaosaliikkeistä. Örumin ketjuihin kuului vuoden 2012 lopussa lähes 400 korjaamoasiakasta, joista 266 kuului "Autoasi"-korjaamoketjuun ja muut "Autonomi"- sekä "Bosch Car Service" -ketjuihin. Korjaamoverkostoa tukee 49 aluetukkua. Autoasi on vakiinnuttanut asemansa yhtenä Suomen tunnetuim- mista korjaamoketjuista. Örum on mukana autokorjaamoalan yhteistyöryhmittymässä, johon kuuluu Norjasta Hellanor, Tanskasta FTZ, Virosta saman konsernin Mercantile Group, Irlannista Hella, Puolasta Inter-Team ja Venäjän Pietarin alueelta konserniyhtiö OOO Orum Merca.


title: Mercantile

text: Merca-Autoasi on henkilöautovaraosien jälleenmyyjä. Sillä on toimipisteet 22 paikkakunnalla, jotka muodostavat osan valtakunnallisesta Autoasi-ketjusta. Tukkumyynnin osuus liikevaihdosta on yli 95 prosenttia. Merca-Autoasi tarjoaa asiakaskorjaamoilleen varaosien saatavuuden omine kuljetusautoineen ja kiinteine jakeluaikatauluineen.


title: Mercantile

text: Turvata Oy Ab on palo- ja pelastusalan kalustotoimittaja. Alkusammutustuotteiden ja -palveluiden jälleenmyynti hoidetaan Turvanasi-ketjun kautta, johon kuuluu yli 30 yrittäjätaustaista liikettä Suomessa. Ketjun markkinaosuus Suomessa myytävistä käsisammuttimista on noin kolmannes. Palo- ja pelastuskalustoa toimitetaan paikallisten Palokamu-jälleenmyyjien kautta.


title: Mercantile

text: Diagno Finland Oy on Vantaalla toimiva korjaamopalveluihin sekä teollisuusmyyntiin erikoistunut asiantuntijayritys. Yritys tarjoaa korjaamolaitteet autokorjaamoille, katsastusasemille sekä ajoneuvoalan oppilaitoksille. Palveluihin kuuluvat korjaamon suunnittelupalvelut, autotekniikan ja diagnostiikan koulutuspalvelut sekä valtakunnallinen korjaamolaitehuolto.Diagnon teollisuusmyynti palvelee suomalaista valmistavaa teollisuutta tarjoamalla mm. Boschin ajoneuvokomponentit, MotoMeterin mittaristot ja näytöt sekä Italtergin pyyhinjärjestelmät. Diagno Finland suunnittelee valmistajan kanssa sopivat ratkaisut jokaisen asiakkaan tarpeeseen.


title: Erkki Aurola

text: Erkki Kullervo Aurola, vuoteen 1919 "Mallat" (s. 1907–31. toukokuuta 1986) oli suomalainen geologi. Hänelle myönnettiin 1967 professorin arvonimi. Hän toimi valtiongeologina 1946–1971 ja tutki varsinkin epämetallisia mineraalivaroja. Hän oli Helsingin yliopiston matemaattis-luonnontieteellisen tiedekunnassa geologian dosentti taloudellisen geologian alalla.


title: Ville Autio

text: Juho Ville Kustaa Autio (23. maaliskuuta 1923 Jyväskylä – 14. tammikuuta 1993 Turku) oli suomalainen lääkäri ja professori.


title: Ville Autio

text: Aution vanhemmat olivat hovioikeudenneuvos Eino Kustaa Autio ja Kirsti Rosenberg ja hänen puolisonsa vuodesta 1953 oli Pirkko Inkeri Riihiaho. Autio tuli ylioppilaaksi Vaasan lyseosta 1944 ja valmistui lääketieteen lisensiaatiksi 1952. Lääketieteen ja kirurgian tohtoriksi hän väitteli 1957 ja sai kirurgian erikoislääkärin pätevyyden 1961. Turun yliopiston kirurgian dosentti Autiosta tuli 1962. Autio oli Tampereen keskussairaalan kirurgian yksikön ylilääkäri vuodesta 1964. Hänelle myönnettiin vuonna 1974 professorin arvonimi. Hän tutki varsinkin rintaelinkirurgiaa. Autio oli Tampereen yliopiston lääketieteellisen tiedekunnan kirurgian professori 1982–1986. Sodassa Autio toimi ballistisena laskijana.


title: Reino J. Auvinen

text: Reino Juhani Auvinen (8. lokakuuta 1917 Impilahti – 1. elokuuta 2011 Helsinki) oli suomalainen varatuomari ja liikenneministeriön kansliapäällikkö vuosina 1977–1984.


title: Reino J. Auvinen

text: Auvinen kirjoitti ylioppilaaksi Sortavalan lyseosta vuonna 1936, minkä jälkeen hän aloitti työt VR:llä linjahallinnon tehtävissä. Vuonna 1946 hän siirtyi Rautatiehallitukseen, missä hänestä tuli myöhemmin hallinto-osaston johtaja ja kollegion jäsen. Vuonna 1972 Auvinen nimitettiin liikenneministeriön hallintoneuvokseksi ja vuonna 1977 kansliapäälliköksi. Hän siirtyi tehtävästä eläkkeelle vuonna 1984.


title: Reino J. Auvinen

text: Työn ohessa Auvinen suoritti alemman ja ylemmän oikeustieteen tutkinnon Helsingin yliopistossa, auskultoi ja sai vuonna 1953 varatuomarin arvon.


title: Reino J. Auvinen

text: Auvisen sisar on oopperalaulaja Ritva Auvinen.


title: Avola

text: Avola voi viitata muun muassa seuraaviin artikkeleihin:


title: Avola (kaupunki)

text: Avola on kaupunki ja kunta Italiassa Sisiliassa Syrakusan maakunnassa. Siellä on asukkaita 31 708 (31.12.2015).


title: Avola (kaupunki)

text:
Kaupunki tuhoutui Sisilian maanjäristyksessä 1693.
Syksyllä 1969 kaupungissa surmattiin mielenosoituksessa kaksi henkilöä, kun päivätyöläiset vaativat sopimustensa uudistamista.


title: Avola (kaupunki)

text: Kaupungin mukaan ovat saaneet nimensä viinirypälelajikkeet Nero d’Avola (virallisesti Calabrese) ja Avola (virallisesti Ribolla Gialla).


title: HC Berounští Medvědi

text: Medvědi Beroun 1933 on tšekkiläinen jääkiekkoseura Berounin kaupungista. Seura pelaa maan toiseksi korkeimmalla sarjatasolla 1. Národní Hokejová Ligassa ja se tekee tiiviisti yhteistyötä Tšekin Extraligassa pelaavien HC Slavia Prahan ja HC Sparta Prahan kanssa. Seura on perustettu vuonna 1933.


title: Fomalhaut b

text: Fomalhaut b tai Dagon on eksoplaneetta, joka löydettiin 13. marraskuuta 2008 Hubble-avaruusteleskoopin tekemien havaintojen perusteella. Kyseessä oli ensimmäinen näkyvän valon aallonpituuksilla kuvattu planeetta. Planeetta kiertää A-tyypin pääsarjan tähteä, Fomalhautia, noin 25 valovuoden päässä Maasta. Planeetan kiertoaika tähtensä ympäri on pisin kaikista tunnetuista eksoplaneetoista. Alkuperäisessä tutkimuksessa sen arvioitiin olevan 872 Maan vuotta, mutta uudemmissa arvioissa kiertoajaksi on arvioitu jopa 2 000 vuotta. Lisäksi rata on hyvin elliptinen, ja planeetan etäisyys tähdestä vaihtelee 7,4 ja 43 miljardin kilometrin päässä tähdestä.


title: Mihail Osintsev

text: Mihail Semenovitš Osintsev (s. 15. helmikuuta 1935) on entinen venäläinen jääpalloilija ja maahockeypelaaja. Hänen aloitti uransa Sverdlovskissa, jossa hän edusti uransa aikana vuodesta 1955 lähtien nykyisen Jekaterinburgin SKA-Sverdlovskia aina vuoteen 1960. Hän lukeutui myös Neuvostoliiton jääpallomaajoukkueen tärkeimpiin pelaajiin. Vuonna 1960 hän siirtyi Moskovaan, jossa hän jatkoi niin jääpallo- kuin maahockeyuraansa.


title: Mihail Osintsev

text: Mihail Osintsev siirtyi valmentajaksi 1970-luvun alussa – ensin Moskovan Filliin ja 1975 Neuvostoliiton jääpallomaajoukkueeseen. Jääpallovalmentajuuden rinnalla hän toimi myös Neuvostoliiton maahockeyjoukkueen valmennustehtävissä.


title: Mihail Osintsev

text: Urallaan hän saavutti jääpallossa:


title: Mihail Osintsev

text: Maahockeyssä hän saavutti valmentajana:


title: Philip Aminoff

text: Philip Gustav Aminoff (s. 6. lokakuuta 1962 Helsinki) on suomalainen ekonomi, yrittäjä, yritysjohtaja ja hallitusammattilainen.


title: Philip Aminoff

text: Aminoff valmistui kauppatieteiden maisteriksi Svenska Handelshögskolanista vuonna 1986 ja suoritti MBA-tutkinnon Ranskassa, Fontainebleaun Inseadissa vuonna 1990. Aminoff työskenteli Hankenissa assistenttina vuosina 1985–1987. Hän oli Mercantilen tuotepäällikkö vuosina 1987–1989 ja Boehringer Mannheimin osastopäällikkö 1990–1993. Vuosina 1993–1998 Aminoff työskenteli Electrosonic Limitedin toimitusjohtajana.


title: Philip Aminoff

text: Vuodesta 1994 Aminoff on ollut perheensä omistaman Helvar Merca Oy Ab:n hallituksen jäsen. Vuosina 1998–2000 hän toimi yrityksen toimitusjohtajana, vuosina 2000–2002 hallituksen varapuheenjohtaja ja vuodesta 2013 puheenjohtajana. Vuodesta 2002 hän on ollut myös perheensä omistuksessa olevan Electrosonic Group Oy Ab:n hallituksen puheenjohtaja. Hän on istunut myös muissa perheensä omistamien yritysten hallituksissa kuten Veho Group Oy Ab:ssä, jossa hän on ollut hallituksen jäsen vuodesta 1990 ja varapuheenjohtaja vuodesta 2013. Hän on olut myös Mercantilen hallituksen jäsen.


title: Philip Aminoff

text: Aminoff on ollut keskinäisen vakuutusyhtiö LähiTapiolan hallintoneuvoston jäsen vuosina 2003–2014 ja hallituksen jäsen vuodesta 2014. Aminoff oli Pauligin hallituksen jäsen vuosina 1997–2014 ja puheenjohtaja vuosina 2011–2011.


title: Philip Aminoff

text: Aminoffia pidetään perheyritysten asiantuntijana. Hän toimi eurooppalaisten perheyritysliittojen kattojärjestön European Family Businesses (EFB-GEEF) hallituksen jäsenenä vuosina 2006–2012 ja puheenjohtajana 2008–2012. Vuodesta 2010 Aminoff on ollut Saksalais-suomalaisen kauppakamarin hallituksen jäsen ja vuodesta 2013 Hankenin hallituksen jäsen.


title: CoRoT-1b

text: CoRoT-1b (entinen nimitys CoRoT-Exo-1b) on eksoplaneetta, joka löydettiin 1. toukokuuta 2007. Se oli ensimmäinen Ranskan ja Euroopan avaruusjärjestöjen CoRoT-satelliittia käyttäen löydetty planeetta. Planeetta kiertää G-tyypin pääsarjan tähteä, CoRoT-1:tä, noin 1 500 valovuoden päässä Maasta.


title: CoRoT-1b

text: CoRoT-1b on hieman Jupiteria suurempi jättiläisplaneetta ja niin sanottu kuuma jupiter.. Se kiertää tähtensä vain 1,51 Maan päivässä kiertoradallaan, joka on huomattavasti Merkuriuksen kiertorataa lähempänä tähteä. Vuonna 2009 CoRoT-1b:stä tuli ensimmäinen planeetta, jota oltiin kuvattu näkyvän valon aallonpituuksilla.


title: Bašneft

text:
Bašneft () on venäläinen öljy- ja kaasuyhtiö. Yhtiön kotipaikka on Ufassa Baškortostanin tasavallassa Venäjällä. Vuonna 2012 yhtiö tuotti yhteensä 15,4 miljoonaa tonnia öljyä. Yhtiön jalostamot käsittelivät kaikkiaan 20,8 miljoonaa raakaöljytonnia, eli niille tuotiin myös muiden öljy-yhtiöiden esiin pumppaamaa raakaöljyä jalostettavaksi. Yhtiön osake noteerataan Moskovan pörssissä (MICEX-RTS).
Yhtiöllä oli kaikkiaan 171 öljy- yai kaasukenttää kaupallisessa tuotantovaiheessa. Enemmistö esiintymistä sijaitsee Baškortostanissa, mutta yhtiöllä on porausoikeudet 3 kenttään Orenburgin alueella, osuus Tatarstanissa sijaitsevasta öljykentästä, 4 öljykenttää Hanti-Mansiassa ja suuret Trebskin ja Titovin öljykentät Nenetsian autonomisessa piirikunnassa.


title: Bašneft

text: Yhtiöllä on omia huoltoasemia Baškorstanissa, [Orenburgin alueella, Udmurtian tasavallassa ja Sverdlovskin alueella. 98 asemaa ehti saada yhtiön uuden brändin mukaisen ilmeen ja värit vuoden 2012 aikana.


title: Bašneft

text: Bašneft on sopinut vastaavansa vuoden 2013 alusta lähtien Irakin lounaisosissa sijaitsevan kenttä 12:n öljynetsinnöistä, koeporauksista ja tuotannosta. Yhtiö omistaa porausoikeudet 70 prosenttisesti, loput kuuluvat öljy-yhtiö Premier Oilille.


title: Cornelius Chitsulo

text: Cornelius Chitsulo (19. joulukuuta 1909 – 28. helmikuuta 1984) oli malawilainen roomalaiskatolinen piispa. Hänet vihittiin papiksi 5. syyskuuta 1937 ja nimitettiin Dedzan apostoliseksi vikaariksi sekä Bonitzan titulaaripiispaksi 9. marraskuuta 1956. Piispaksi vihkiminen seurasi 11. toukokuuta 1957. Pääkonsekraattorina toimi Joseph Fady, jota avustivat Lawrence Pullen Hardman ja John Baptist Hubert Theunissen.


title: Cornelius Chitsulo

text: Chitsulo sai 25. huhtikuuta 1959 nimityksen Dedzan piispaksi. Hän osallistui Vatikaanin toiseen kirkolliskokoukseen ja kuoli 74-vuotiaana virassa. Hänen seuraajansa Dedzan piispana oli Gervazio Moses Chisendera.


title: Epimenio Giannico

text: Epimenio Giannico (11. marraskuuta 1891 Atessa – 24. kesäkuuta 1957) oli italialainen roomalaiskatolinen piispa. Hänet vihittiin papiksi 19. heinäkuuta 1914 ja nimitettiin Triventon hiippakunnan johtoon 7. syyskuuta 1937. Piispaksi vihkiminen seurasi 24. lokakuuta. Pääkonsekraattorina toimi Giuseppe Venturi, jota avustivat Simone Lorenzo Salvi ja Luciano Marcante.


title: Epimenio Giannico

text: Giannico kuoli 65-vuotiaana virassa, ja hänen seuraajakseen nimitettiin Pio Agostino Crivellari.


title: Erwin Josef Ender

text: Erwin Josef Ender (s. 7. syyskuuta 1937 Steingrund) on saksalainen roomalaiskatolinen arkkipiispa ja Pyhän istuimen diplomaatti. Hänet vihki papiksi Münsterin hiippakuntaan Julius August Döpfner 10. lokakuuta 1965. Hänet nimitettiin Germania in Numidian titulaariarkkipiispaksi sekä apostoliseksi pro-nuntiukseksi Sudaniin 15. maaliskuuta 1990, ja piispaksi vihkiminen seurasi 5. huhtikuuta. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.


title: Erwin Josef Ender

text: 26. maaliskuuta 1992 Ender sai nimityksen apostoliseksi delegaatiksi Somaliaan. 9. heinäkuuta 1997 hän sai nimitykset apostoliseksi nuntiukseksi kaikkiin Baltian maihin ja 9. elokuuta tämän lisäksi Viron apostoliseksi hallitsijaksi. 19. toukokuuta 2001 Ender siirrettiin nuntiukseksi Tšekkiin ja 25. marraskuuta 2003 Saksaan. Hän erosi nuntiuksen tehtävistä 15. lokakuuta 2007.


title: Joseph Nunzio Latino

text: Joseph Nunzio Latino (s. 21. lokakuuta 1937 New Orleans, Louisiana) on yhdysvaltalainen roomalaiskatolinen piispa. Hänet vihki papiksi New Orleansin arkkihiippakuntaan John Patrick Cody 25. toukokuuta 1963, ja hänet inkardinoitiin Houma-Thibodaux'n hiippakuntaan vuonna 1977.


title: Joseph Nunzio Latino

text: Latino sai 3. tammikuuta 2003 nimityksen mississippiläisen Jacksonin hiippakunnan johtoon. Piispaksi vihkiminen seurasi 7. maaliskuuta. Pääkonsekraattorina toimi Oscar Hugh Lipscomb, jota avustivat John Clement Favalora ja William Russell Houck.


title: Salvatore Giovanni Rinaldi

text: Salvatore Giovanni Rinaldi (s. 3. toukokuuta 1937 Cimitile) on italialainen roomalaiskatolinen piispa. Hänet vihittiin papiksi 2. heinäkuuta 1961 ja nimitettiin Acerran hiippakunnan johtoon 7. joulukuuta 1999. Piispaksi vihkiminen seurasi 29. tammikuuta 2000. Pääkonsekraattorina toimi Michele Giordano, jota avustivat Beniamino Depalma ja Antonio Riboldi.


title: Salvatore Giovanni Rinaldi

text: Antonio Riboldi oli Rinaldin edeltäjä Acerran piispana.


title: Michael David Pfeifer

text: Michael David Pfeifer OMI (s. 18. toukokuuta 1937 Alamo) on yhdysvaltalainen roomalaiskatolinen piispa. Hänet vihittiin papiksi 21. joulukuuta 1964 ja nimitettiin texasilaisen San Angelon hiippakunnan johtoon 31. toukokuuta 1985. Piispaksi vihkiminen seurasi 26. heinäkuuta. Pääkonsekraattorina toimi Patrick Fernández Flores, jota avustivat Joseph Anthony Fiorenza ja John Joseph Fitzpatrick.


title: Michael David Pfeifer

text: Fiorenza oli Pfeiferin edeltäjä San Angelon piispana.


title: Joseph Anthony Fiorenza

text: Joseph Anthony Fiorenza (s. 25. tammikuuta 1931 Beaumont) on Texasissa toiminut yhdysvaltalainen roomalaiskatolinen arkkipiispa.


title: Joseph Anthony Fiorenza

text: Fiorenza vihittiin 29. toukokuuta 1954 papiksi Galvestonin hiippakuntaan (nykyinen Galveston-Houstonin arkkihiippakunta). Hänet nimitettiin 4. syyskuuta 1979 San Angelon hiippakunnan johtoon, ja piispaksi vihkiminen seurasi 25. lokakuuta. Pääkonsekraattorina toimi Patrick Fernández Flores, jota avustivat John Louis Morkovsky ja John Edward McCarthy.


title: Joseph Anthony Fiorenza

text: 6. joulukuuta 1984 Fiorenza sai nimityksen Galveston-Houstonin piispaksi, jonka virkaan hänet asetettiin 18. helmikuuta 1985. Galveston-Houston korotettiin arkkihiippakunnaksi 29. joulukuuta 2004, ja Fiorenza jatkoi sen johtamista arkkipiispana, kunnes jäi eläkkeelle 28. helmikuuta 2006.


title: John Edward McCarthy

text: John Edward McCarthy (21. kesäkuuta 1930 Houston – 18. elokuuta 2018) oli yhdysvaltalainen roomalaiskatolinen piispa. Hänet vihittiin papiksi Galvestonin hiippakuntaan (sittemmin Galveston-Houston) 26. toukokuuta 1956 ja nimitettiin Galveston-Houstonin vihkipiispaksi sekä Petinan titulaaripiispaksi 23. tammikuuta 1979. Piispaksi vihkiminen seurasi 14. maaliskuuta. Pääkonsekraattorina toimi John Louis Morkovsky, jota avustivat Lawrence Michael De Falco ja Patrick Fernández Flores.


title: John Edward McCarthy

text: 19. joulukuuta 1985 McCarthy sai uuden nimityksen Austinin piispaksi, ja hänet asetettiin tähän virkaan 25. helmikuuta 1986. Hän jäi eläkkeelle 2. tammikuuta 2001.


title: William Keith Weigand

text: William Keith Weigand (s. 23. toukokuuta 1937 Bend, Oregon) on yhdysvaltalainen roomalaiskatolinen piispa. Hänet vihki papiksi idaholaiseen Boise Cityn hiippakuntaan Sylvester William Treinen 25. toukokuuta 1963. Hänet nimitettiin Salt Lake Cityn hiippakunnan (Utah) johtoon 3. syyskuuta 1980, ja piispaksi vihkiminen seurasi 17. marraskuuta. Pääkonsekraattorina toimi John Raphael Quinn, jota avustivat Sylvester William Treinen ja Joseph Lennox Federal.


title: William Keith Weigand

text: 30. marraskuuta 1993 Weigand sai nimityksen Sacramenton piispaksi Kaliforniaan, ja hänet asetettiin uuteen virkaansa 27. tammikuuta 1994. Hän jäi eläkkeelle 29. marraskuuta 2008.


title: Jefferson (jalkapalloilija, 1983)

text: Jefferson de Oliveira Galvão, joka tunnetaan paremmin nimellä Jefferson (s. 2. tammikuuta 1983 São Vicente, São Paulon osavaltio, Brasilia) on brasilialainen jalkapallomaalivahti. Hän edustaa brasilialaista Botafogoa.


title: Jefferson (jalkapalloilija, 1983)

text: Vuonna 2005 Jefferson siirtyi kotimaastaan turkkilaiseen Trabzonsporiin. Aikaisemmin urallaan hän oli edustanut Cruzeiroa ja Botafogoa. Neljän Turkissa vietetyn vuoden jälkeen hän palasi kotimaahansa ja siirtyi Botafogoon toistamiseen urallaan.


title: Jefferson (jalkapalloilija, 1983)

text: Jefferson teki ensiesiintymisensä Brasilian maajoukkueessa 14. syyskuuta 2011 ottelussa Argentiinaa vastaan.


title: Hugh Christopher Budd

text: Hugh Christopher Budd (s. 27. toukokuuta 1937 Romford) on brittiläinen roomalaiskatolinen piispa. Hänet vihittiin papiksi Brentwoodin hiippakuntaan 8. heinäkuuta 1962 ja nimitettiin Plymouthin hiippakunnan johtoon 19. marraskuuta 1985. Piispaksi vihkiminen seurasi 15. tammikuuta 1986. Pääkonsekraattorina toimi Cyril Edward Restieaux, jota avustivat Michael George Bowen ja Thomas McMahon.


title: Hugh Christopher Budd

text: Restieaux oli Buddin edeltäjä Plymouthin piispana.


title: Hugh Christopher Budd

text: Budd jäi eläkkeelle 9. marraskuuta 2013.


title: Thomas McMahon (piispa)

text: Thomas McMahon (s. 17. kesäkuuta 1936 Dorking) on brittiläinen roomalaiskatolinen piispa. Hänet vihittiin papiksi Brentwoodin hiippakuntaan 29. marraskuuta 1959 ja nimitettiin saman hiippakunnan johtoon 16. kesäkuuta 1980. Piispaksi vihkiminen seurasi 17. heinäkuuta. Pääkonsekraattorina toimi George Basil Hume, jota avustivat Patrick Joseph Casey ja Geoffrey Burke.


title: Thomas McMahon

text: Thomas McMahon on ollut seuraavien henkilöiden nimenä:


title: Peter Loy Chong

text: Peter Loy Chong (s. 30. tammikuuta 1961 Natovi, Tailevu) on fidžiläinen roomalaiskatolinen arkkipiispa. Hänet vihki papiksi Suvan arkkihiippakuntaan Petero Mataca 11. tammikuuta 1992. Hänet nimitettiin 19. joulukuuta 2012 uudeksi Suvan arkkipiispaksi Matacan jäädessä eläkkeelle. Piispaksi vihkiminen seurasi 8. kesäkuuta 2013. Pääkonsekraattorina toimi Mataca, jota avustivat John Atcherley Dew ja Soane Patita Paini Mafi.


title: Soane Patita Paini Mafi

text: Soane Patita Paini Mafi (s. 19. joulukuuta 1961 Nukuʻalofa) on tongalainen roomalaiskatolinen piispa. Hänet vihki papiksi Tongan hiippakuntaan Patelisio Punou-Ki-Hihifo Finau 29. kesäkuuta 1991. Hänet nimitettiin Tongan koadjuuttoripiispaksi 28. kesäkuuta 2007, ja piispaksi vihkiminen seurasi 4. lokakuuta. Pääkonsekraattorina toimi Soane Lilo Foliaki, jota avustivat Alapati Lui Mataeliga ja Petero Mataca.


title: Soane Patita Paini Mafi

text: 18. huhtikuuta 2008 Mafista tuli Tongan piispa. Hänen edeltäjänsä oli Foliaki.


title: Walter Allison Hurley

text: Walter Allison Hurley (s. 30. toukokuuta 1937 Fredericton, Kanada) on Michiganin osavaltiossa toiminut yhdysvaltalainen roomalaiskatolinen piispa. Hänet vihki papiksi Detroitin arkkihiippakuntaan John Francis Dearden 5. kesäkuuta 1965. Hänet nimitettiin Detroitin vihkipiispaksi sekä Chunavian titulaaripiispaksi 7. heinäkuuta 2003, ja piispaksi vihkiminen seurasi 12. elokuuta. Pääkonsekraattorina toimi Adam Joseph Maida, jota avustivat Edmund Casimir Szoka ja Walter Joseph Schoenherr.


title: Walter Allison Hurley

text: 21. kesäkuuta 2005 Hurley sai nimityksen Grand Rapidsin piispaksi, jonka virkaan hänet asetettiin 4. elokuuta. Hän jäi eläkkeelle 18. huhtikuuta 2013.


title: Robert John Rose

text: Robert John Rose (s. 28. helmikuuta 1930 Grand Rapids, Michigan) on yhdysvaltalainen roomalaiskatolinen piispa. Hänet vihittiin papiksi Grand Rapidsin hiippakuntaan 21. joulukuuta 1955 ja nimitettiin Gaylordin hiippakunnan johtoon 13. lokakuuta 1981. Piispaksi vihkiminen seurasi 6. joulukuuta. Pääkonsekraattorina toimi Edmund Casimir Szoka, jota avustivat Joseph Matthew Breitenbeck ja Joseph Crescent McKinney.


title: Robert John Rose

text: Rose sai 24. kesäkuuta 1989 nimityksen Grand Rapidsin piispaksi, ja hänet asetettiin tähän virkaan 30. elokuuta. Hän erosi tehtävistään 13. lokakuuta 2003.


title: John Francis Kinney

text: John Francis Kinney (s. 11. kesäkuuta 1937 Oelwein, Iowa) on yhdysvaltalainen roomalaiskatolinen piispa. Hänet vihittiin papiksi minnesotalaiseen Saint Paulin arkkihiippakuntaan (sittemmin Saint Paul and Minneapolis) 2. helmikuuta 1963. Hänet nimitettiin Saint Paul and Minneapolisin vihkipiispaksi sekä Caprulaen titulaaripiispaksi 9. marraskuuta 1976, ja piispaksi vihkiminen seurasi 25. tammikuuta 1977. Pääkonsekraattorina toimi John Robert Roach, jota avustivat Leo Binz ja James Richard Ham.


title: John Francis Kinney

text: Kinney nimitettiin Bismarckin piispaksi Pohjois-Dakotaan 28. kesäkuuta 1982 ja asetettiin virkaan 23. elokuuta. Hän sai 9. toukokuuta 1995 uuden nimityksen Saint Cloudin piispaksi Minnesotaan, ja hänet asetettiin tähän virkaan 6. heinäkuuta.


title: Kevin Michael Britt

text: Kevin Michael Britt (19. marraskuuta 1944 Detroit – 15. toukokuuta 2004) oli Michiganin osavaltiossa toiminut yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 28. kesäkuuta 1970 ja nimitettiin Detroitin vihkipiispaksi sekä Oescuksen titulaaripiispaksi 23. marraskuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi Adam Joseph Maida, jota avustivat Dale Joseph Melczek ja Walter Joseph Schoenherr.


title: Kevin Michael Britt

text: Britt sai 10. joulukuuta 2002 nimityksen Grand Rapidsin koadjuuttoripiispaksi, joksi hänet asetettiin 12. helmikuuta 2003. Hänestä tuli 13. lokakuuta 2003 Grand Rapidsin piispa.


title: Kevin Michael Britt

text: Toukokuun alussa 2004 Britt matkusti muiden Michiganin ja Ohion piispojen kanssa Roomaan raportoimaan hiippakuntien tilasta. Piispat tapasivat paavi Johannes Paavali II:n 6. toukokuuta. Viimeisinä päivinä ennen kuolemaansa Britt luopui sovituista menoistaan huonovointisuuden takia. Hänet löydettiin aamulla 16. toukokuuta kotoaan kuolleena. Hän oli ilmeisesti kuollut nukkuessaan.


title: Innocent Hilarion Lotocky

text: Innocent Hilarion Lotocky (3. marraskuuta 1915 – 4. heinäkuuta 2013) oli Ukrainan kreikkalaiskatolisen kirkon ukrainalaissyntyinen piispa. Hänet vihittiin Pyhän Josafatin sääntökunnan papiksi 24. marraskuuta 1940 ja nimitettiin Saint Nicholas of Chicagon eparkian johtoon Yhdysvaltain Illinoisiin 22. joulukuuta 1980. Piispaksi vihkiminen seurasi 1. maaliskuuta 1981. Pääkonsekraattorina toimi Josyf Ivanovycè Slipyj, jota avustivat Basil Harry Losten ja Nilus Nicholas Savaryn.


title: Innocent Hilarion Lotocky

text: Lotocky jäi eläkkeelle 2. heinäkuuta 1993.


title: Esther Williams

text: Esther Jane Williams (8. elokuuta 1921 Inglewood, Kalifornia – 6. kesäkuuta 2013 Beverly Hills, Los Angeles, Kalifornia) oli yhdysvaltalainen kilpauimari ja elokuvanäyttelijä.


title: Esther Williams

text: Williams oli lahjakas uimari jo kuudentoista ikäisenä, ja hänen nimissään oli silloiset maailmanennätykset sadan metrin vapaauinnissa sekä 880 jaardin (noin 800 metriä) viestiuinnissa. Hänen osallistumisensa olympialaisiin 1940 Helsingissä peruuntui, kun kisat peruttiin toisen maailmansodan takia.


title: Esther Williams

text: Williamsin elokuvaura alkoi 1940-luvun alussa, kun MGM:n kykyjenetsijä ”löysi” tavaratalossa työskennelleen Williamsin. Ura päättyi 1960-luvun alussa Williamsin vetäydyttyä alalta. Häntä varten kehiteltiin oma ”vesimusikaalit” -tyylilaji. Williamsin lempinimi "Merenneito" juontui hänen kilpaurheiluharrastuksestaan sekä hänen kyvystään olla veden alla harvinaisen pitkiä aikoja. Vaikkakin Williamsin elokuvat olivat pääosin menestyksekkäitä, hänen näyttelijäntaitojaan pidetään varsin vaatimattomina. Williams itsekin jakoi tämän mielipiteen.


title: Esther Williams

text: Williams oli naimisissa neljästi. Liitto Leonard Kovnerin kanssa kesti neljä vuotta, päättyen eroon 1944. Seuraava liitto siunattiin jo seuraavana vuonna, ja se kesti yli 13 vuotta, päättyen jälleen eroon. Tästä liitosta näyttelijä-laulaja Ben Gagen kanssa syntyivät kaikki Williamsin kolme lasta – Benjamin, Kimball ja Susan. Kolmas liitto Fernando Lamasin kanssa kesti vuodet 1969–1982, päättyen Lamasin kuolemaan. Viimeiseksi jäänyt liitto Edward Bellin kanssa alkoi vuonna 1994 ja päättyi Williamsin kuolemaan.


title: Basil Harry Losten

text: Basil Harry Losten (s. 11. toukokuuta 1930 Chesapeake City, Maryland) on yhdysvaltalainen Ukrainan kreikkalaiskatolisen kirkon piispa. Hänet vihki papiksi Constantine Bohacevskyj 10. kesäkuuta 1957, ja hänet nimitettiin Philadelphian arkkieparkian vihkipiispaksi sekä Arcadiopolis in Asian titulaaripiispaksi 15. maaliskuuta 1971. Piispaksi vihkiminen seurasi 25. toukokuuta. Pääkonsekraattorina toimi Ambrozij Andrew Senyshyn, jota avustivat Jaroslav Gabro ja Michael Joseph Dudick.


title: Basil Harry Losten

text: 20. syyskuuta 1977 Losten sai nimityksen Stamfordin piispaksi, jonka virkaan hänet asetettiin 7. joulukuuta. Hän jäi eläkkeelle 3. tammikuuta 2006.


title: Erzsébet Gulyás

text: Erzsébet Gulyás-Köteles (s. 3. marraskuuta 1924 Budapest) on unkarilainen entinen voimistelija ja moninkertainen olympiamitalisti. Hän sai vuoden 1948 kesäolympialaisissa Lontoossa hopeaa joukkuevoimistelussa. Helsingin kesäolympialaisissa 1952 hän sai hopeaa joukkuevoimistelussa ja pronssia yhteisvoimistelussa. Vuoden 1956 kesäolympialaisissa Melbournessa Gulyás voitti yhteisvoimistelussa kultaa ja sai joukkuevoimistelussa hopeaa.


title: Belarusbank

text: Belarusbank (, ) on Valko-Venäjän suurin ja laajimmalle levinnyt pankki. Pankin kotipaikka on Minskissä. Pankin henkilöstöön kuului vuonna 2012 noin 23 000 työntekijää.


title: Belarusbank

text: Vuoden 2013 alussa pankilla oli Valko-Venäjällä kaikkiaan 1 778 toimipistettä, joista kaupungeissa sijaitsi 48 % ja maaseudulla 52 %.


title: Natalia Kot

text: Natalia Kot ("Wala"; s. 29. kesäkuuta 1938 Bytków) on puolalainen entinen voimistelija, Euroopan-mestari ja olympiamitalisti. Vuoden 1956 kesäolympialaisissa Melbournessa hän oli mukana saamassa pronssia yhteisvoimistelussa. Samoissa kisoissa hän lisäksi jäi esimerkiksi moniottelussa yksilönä yhdeksänneksi ja joukkuevoimistelussa neljänneksi.


title: Natalia Kot

text: Kot osallistui myös Rooman vuoden 1960 kesäolympialaisiin, mutta jäi mitaleitta. Hän jäi moniottelun yksilökilpailussa 12. sijalle ja joukkuevoimistelussa viidenneksi. Hän meni naimisiin mäkihyppääjä Piotr Walan kanssa.


title: Natalia Kot

text: Naisten telinevoimistelun Euroopan-mestaruuskilpailuissa Kot voitti moniottelussa yksilönä kultaa Krakovassa 1959.


title: Masami Kubota

text: Masami Kubota (; s. 6. joulukuuta 1931 Osakan prefektuuri) on japanilainen entinen voimistelija ja kolminkertainen olympiamitalisti. Hän sai vuoden 1956 kesäolympialaisissa Melbournessa hopeaa sekä joukkuevoimistelussa että nojapuissa ja lisäksi pronssia renkaissa.


title: Shinsaku Tsukawaki

text: Shinsaku Tsukawaki (; 3. tammikuuta 1931 Ōmuta, Fukuokan prefektuuri – 15. syyskuuta 1993) oli japanilainen voimistelija ja olympiamitalisti. Hän kilpaili vuoden 1956 kesäolympialaisissa Melbournessa ja oli siellä mukana saamassa hopeaa joukkuevoimistelussa. Lisäksi hän osallistui samoissa kisoissa yksilökilpailuihin ja jäi esimerkiksi moniottelussa 12. sijalle.


title: Pressburger

text: Preßburger, Pressburger, Preszburger, Presburger (cog. , , ):


title: Viuhkahaukka

text: Viuhkahaukka ("Urotriorchis macrourus") on Accipitridae-heimoon "Urotriorchis"-sukuun kuuluva päiväpetolintu. Sitä tavataan keskisessä Afrikassa Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Gabonissa, Ghanassa, Guineassa, Liberiassa, Nigeriassa, Sierra Leonessa, Etelä-Sudanissa, Sudanissa, Togossa ja Ugandassa.


title: Viuhkahaukka

text: Sen elinpiiriä ovat subtrooppiset ja trooppiset alavat metsät.Sen määrän arvioidaan olevan pienenemässä elinalueiden hävittämisen vuoksi.


title: Viuhkahaukka

text: Haukan elinpiiriä ovat läntisen ja keskisen Afrikan sademetsät. Sen siipiväli on 81-90 cm ja kokonaispituus 56-65 cm, johon sisältyy 30-37 cm:n pituinen pyrstö. Naaraat ovat noin 15 prosenttia koiraita suurempia. Koska pyrstö on noin 56 prosenttia linnun kokonaispituudesta, laji on yhdessä raitasuohaukan kanssa petolinnuista pisin pyrstö suhteessa sen ruumiin pituuteen.


title: Viuhkahaukka

text: Viuhkahaukan ravintoa ovat lähinnä oravat ja pienet linnut, mutta se voi saalistaa myös kanoja metsän lähellä olevissa kylissä. Se tappaa saaliin katkaisemalla sen kaulan.


title: Viuhkahaukka

text: Sen lisääntymisaikaa on heinä-elokuu, jolloin parit rakentavat pesän korkealle puuhun.


title: Autodistribution

text: AD on yritysketju, joka myy ja markkinoi auton varaosia, lisävarusteita, tarvikkeita sekä määräaikaishuolto- ja korjauspalveluita. Auto Distribution International -ketju (ADI) on Euroopan suurimpia riippumattomia varaosaketjuja. Suomessa AD Varaosamaailman ja Motonetin omistaja Broman Group oli vuonna 2007 suurin riippumaton varaosien vähittäiskauppias. Suomessa on yli kaksisataa AD-korjaamoa ja 34 varaosamyymälää.


title: Autodistribution

text: Euroopanlaajuinen AD-ketju toimii 33 maassa. Siihen kuuluu on 2 000 AD-varaosamyymälää ja 4 000 AD-autokorjaamoa.


title: Lego City Undercover

text: Lego City Undercover on TT Fusionin kehittämä ja Nintendon julkaisema avoimeen pelimaailmaan sijoittuva toimintaseikkailupeli. Peli julkaistiin Wii U:lle maaliskuussa 2013. Pelille julkaistiin myös esiosa "" Nintendon 3DS-taskupelikonsolille.


title: Lego City Undercover

text: 22. marraskuuta 2016 Warner Bros. Interactive Entertainment kertoi pelistä julkaistavan remasteroidun version PS4:lle, Xbox Onelle, Nintendo Switchille, sekä PC:lle. Julkaisupäiväksi on ilmoitettu huhtikuun neljäs päivä vuonna 2017. Remasteroidun version traileri julkaistiin videopalvelu Youtubessa WB Gamesin virallisella Youtube-kanavalla 12. tammikuuta 2017.


title: Lego City Undercover

text: Remasteroitu versio sisältää myös mahdollisuuden ainakin kahden pelaajan väliseen moninpeliin.


title: Pesäpallon suomensarja 1959

text: Pesäpallon suomensarja pelattiin viidennentoista kerran kaudella 1959. Sarja pelattiin neljässä lohkossa ja lohkovoittajat Kuopion Kelta-Mustat, Haminan Palloilijat, Vaasan Maila ja Muhoksen Urheilijat nousivat suoraan mestaruussarjaan kaudeksi 1960.


title: Pesäpallon suomensarja 1959

text:
Itälohkossa pelasivat uusina joukkueina mestaruussarjasta pudonnut Keuruun Kisailijat sekä maakuntasarjasta nousseet Lievestuoreen Kisa, Etelä-Leppävirran Kiipperä ja Joensuun Maila-Pojat.
Vaajakosken Terä luopui sarjasta kesken. Juankosken Kuohu säilytti sarjapaikkansa karsittuaan Karjalan Mailan kanssa 16. toukokuuta 1960. KarMa - Kuohu 2–15.


title: Pesäpallon suomensarja 1959

text: Etelälohkossa pelasi uusina joukkueina mestaruussarjasta pudonneet Haminan Palloilijat ja Katajanokan Haukat sekä maakuntasarjasta nousseet Kuusankosken Pallo-Puhti ja Järvenpään Palo.


title: Pesäpallon suomensarja 1959

text: Länsilohkossa pelasivat uusina mestaruussajasta pudonnut Seinäjoen Maila-Jussit sekä maakuntasarjasta nousseet Vimpelin Pesä-Veto, Lännen Pallo ja Kankaanpään Maila.


title: Pesäpallon suomensarja 1959

text: Pohjoislohkossa uusina joukkueina olivat nousijat Oulujoen Kiekko ja Sievin Sisu.


title: Sanjūsangen-dō

text: Sanjūsangen-dōn omistaa Myōhō-inin temppeli (妙法院), joka huolehtii myös sen kunnossapidosta. Temppelissä harjoitetaan tendai-buddhalaisuutta, joka on Japanissa syntynyt mahajana-buddhalaisuuden lahko.


title: Sanjūsangen-dō

text: Sanjūsangen-dō valmistui vuonna 1164 keisari Go-Shirakawan määräyksestä ja sotapäällikkö Taira no Kiyomorin valvonnassa. Temppelissä riehui raju tulipalo 1249, mutta vain päärakennus rakennettiin uudelleen 1266. Se on vielä nykyäänkin Japanin pisin puurakennus.


title: Sanjūsangen-dō

text: Vuonna 1604 alueella käytiin kuuluisa kaksintaistelu, jossa kohtasivat miekkamiehet Miyamoto Musashi ja Yoshioka Denshichiro. Taistelua on kuvattu muun muassa Hiroshi Inagakin ohjaamassa elokuvassa "" (1955), jonka pääosaa näytteli Toshirō Mifune.


title: Sanjūsangen-dō

text: Temppelissä palvellaan bodhisattva Sahasrabhuja-arya-avalokiteśvaraa, joka tunnetaan myös tuhatkätisenä Kannonina. Pääsalissa on kuvanveistäjä Tankein Kamakura-kaudella veistämä suuri Kannon-patsas, jota pidetään Japanissa kansallisaarteena.


title: Sanjūsangen-dō

text: Suurta Kannon-patsasta ympäröi tuhat yksilöllistä ja luonnollisen kokoista Kannon-patsasta, jotka on järjestetty sen molemmille puolille portaittain nousevalle korokkeelle kymmeneen 50 patsaan riviin. Patsaista 124 on peräisin alkuperäisestä temppelistä, ja loput on tehty 1200-luvulla. Patsaat on veistetty japaninsypressistä ja päällystetty lehtikullalla.


title: Sanjūsangen-dō

text: Kannon-patsaiden eteen on asetettu 28 vartijapatsasta sekä kaksi muuta patsasta, jotka esittävät Fūjinia (tuulen jumalaa) ja Raijinia (ukkosen jumalaa). Näitä patsaita pidetään Japanissa merkittävinä taideaarteina. Patsaita kannattelevan korokkeen takana temppelin takaosassa on pieni näyttelytila. Temppelin piha-alueella on vaatimaton kivimuistomerkki, jonka tendai-pappi Hōnen pystytti keisari Go-Shirakawan kuoleman 13. vuosipäivänä.


title: Sanjūsangen-dō

text: Temppeli tunnettiin historiallisesti tōshiya-nimisestä (通し矢, suom. "nuolet, jotka osuvat maaliin") jousiammuntakilpailusta, jossa ammuttiin japanilaisella pitkäjousella. Kilpailu järjestettiin toukokuussa temppelin takaosassa sijaitsevalla länsiverannalla, joka on 2,5 metriä leveä ja 120 metriä pitkä mutta vain 5,5 metriä korkea. Verannan eteläpäässä seisoneet kilpailijat ampuivat pohjoispäähän ripustettuun maalikankaaseen, jonka vieressä tuomari totesi osumien laillisuuden.


title: Sanjūsangen-dō

text: Tapahtumaan kuului osakilpailuja, joissa ammuttiin joko sata tai tuhat nuolta verannan puolestavälistä tai koko pituudelta (118 metrin ampumaetäisyydeltä). Vaativimmassa osakilpailussa kilpailijan täytyi osua maaliin mahdollisimman monta kertaa yhden vuorokauden aikana. Koitos alkoi kuudelta illalla ja päättyi seuraavana iltana. Yöllä veranta valaistiin sen eteen sytytetyillä tulilla, joita vahtimaan asetettiin vartijoita. Aina 500 nuolta ammuttuaan kilpailija sai pitää lyhyen tauon, jonka aikana katselijat kannustivat häntä.


title: Sanjūsangen-dō

text: Tapahtuma järjestettiin ensimmäisen kerran vuonna 1606. Sitä pidettiin erittäin vaativana paitsi pitkän kestonsa myös verannan mataluuden vuoksi. Pitääkseen nuolen lentoradan suorana kilpailijat joutuivat käyttämään voimakasta jousta ja poikkeuksellista ampumistekniikkaa.


title: Sanjūsangen-dō

text: Kaikkien aikojen ennätyksenhaltijana pidetään 22-vuotiasta Wasa Daihachiroa, joka ampui kilpailussa vuonna 1686 13 053 nuolta ja osui maaliin 8 133 kertaa. Tuloksen saavuttaakseen hänen täytyi ampua keskimäärin 9 nuolta minuutissa, mihin ei ole laskettu mukaan 500 nuolen välein pidettyjä teetaukoja. Toista sijaa pitää samurai Hoshino (10 542 nuolta ja noin 8 000 osumaa).


title: Sanjūsangen-dō

text: Vielä nykyäänkin temppelin alueella pidetään vuosittain perinteen vaalimiseksi samanniminen kyūdōkilpailu, tosin päärakennuksen pihalla ja vain 60 metrin pituisella radalla ("Enteki"). Tammikuun puolivälissä järjestetään kuitenkin tōshiyan näytösesitys alkuperäisten sääntöjen mukaisesti. Tammikuussa temppelissä suoritetaan myös "pajuriitti" (柳枝のお加持), jonka aikana osallistujien päätä kosketetaan pyhällä pajunvitsalla päänsäryn torjumiseksi.


title: Englannin 1. divisioonan kausi 1889–1890

text: Kausi 1889-1890 oli The Football Leaguen toinen kausi. Mukana oli samat liigan kaksitoista perustajajäsentä kuin edellisellä kaudella. Liigan mestaruuden voitti Preston North End.


text: Kolme viimeistä uudelleenvalintaan.


text: The Football Leaguen vaaliprosessissa valittiin joukkueet seuraavalle kaudelle, mukana valinnassa olivat liigan kolme viimeistä joukkuetta. Äänestyksen tuloksena Burnley ja Notts County valittiin uudelleen liigaan. Sunderland valittiin Stoken tilalle. Stoke pelasi seuraavan kauden Football Alliancessa.


text: Mukana äänestyksessä olivat myös Bootle, Darwen, Grimsby, Newton Heath ja Sunderland Albion. Seurojen hakemukset liigaan hylättiin äänestyksen tuloksena.


title: Seisojatetrat

text: Seisojatetrat eli vanhemmalta nimeltään seisojakalat ("Anostomidae") on tetrakaloihin kuuluva heimo. Heimon lajeja tavataan makeista vesistä Keski- ja Etelä-Amerikasta. Eräitä heimon lajeja pidetään akvaariokaloina.


title: Seisojatetrat

text: Seisojatetrojen heimoon kuuluu 12 sukua ja vähintään 137 lajia. Ruumiinrakenteeltaan heimon lajit ovat pitkänomaisia. Suu on pieni, ylä- ja alaleuassa on kummassakin kolme tai neljä hammasta. Selkä- ja peräevät ovat lyhyet ja pyrstöevä on haarautunut. Suomut ovat kookkaat. Monilla heimon kaloilla on rasvaevä. Kooltaan seisojatetralajit jäävät tyypillisesti noin 15 senttimetrin mittaisiksi, mutta suurimmat lajit voivat saavuttaa 40–80 senttimetrin pituuden. Väriltään ne ovat usein hopeanharmaita vaakaraidoin.


title: Seisojatetrat

text: Seisojatetralajeja tavataan makeista subtrooppisista ja trooppisista vesistä Keski-Amerikan eteläosista ja lähes koko Etelä-Amerikasta Andeja lukuun ottamatta. Ne elävät niin joissa, puroissa kuin järvissäkin. Heimon kalat ovat pääosin kasvinsyöjiä ja syövät leviä, vesikasveja, siemeniä ja kuollutta biologista ainesta. Ne voivat syödä myös vesihyönteisiä. Seisojatetrat uivat ja ruokailevat tyypillisesti pystyasennossa pää alaspäin.


title: John Robert Roach

text: John Robert Roach (31. heinäkuuta 1921 Prior Lake – 11. heinäkuuta 2003) oli yhdysvaltalainen roomalaiskatolinen arkkipiispa. Hänet vihittiin 18. kesäkuuta 1946 papiksi Saint Paulin arkkihiippakuntaan (myöhemmin Saint Paul and Minneapolis). Roach sai 12. heinäkuuta 1971 nimitykset Saint Paul and Minneapolisin vihkipiispaksi sekä Cenaen titulaaripiispaksi, ja piispaksi vihkiminen seurasi 8. syyskuuta. Pääkonsekraattorina toimi Luigi Raimondi, jota avustivat Leo Binz ja Leo Christopher Byrne.


title: John Robert Roach

text: 21. toukokuuta 1975 Roach nimitettiin Saint Paul and Minneapolisin arkkipiispaksi, jona hän toimi, kunnes jäi eläkkeelle 11. heinäkuuta 2003.


title: John Robert Roach

text: Roach joutui pidätetyksi rattijuopumuksesta helmikuussa 1985 osuttuaan autollaan alkoholin vaikutuksen alaisena kaupan seinään.


title: John Roach

text: John Roach on ollut seuraavien henkilöiden nimenä:


title: Kepler-37

text: Kepler-37 on G-tyypin pääsarjan tähti, joka sijaitsee Lyyran tähdistössä. Sitä kiertämästä on havaittu kolme eksoplaneettaa: Kepler-37b, Kepler-37c ja Kepler-37d. Planeetat kiertävät tähteä erittäin lähellä, uloin vain noin 0,21 AU:n päässä. Tähti on pitkälti Auringon kaltainen: sen säde ja massa ovat noin kolme neljäsosaa Auringon vastaavista, ja lämpötila vain noin 1000 astetta Aurinkoa viileämpi.


title: Kepler-37

text: Tähteä lähin planeetta, Kepler-37b, on pienin tällä hetkellä tunnettu eksoplaneetta. Se on noin Kuun kokoinen ja muistuttanee olosuhteiltaan Merkuriusta.


title: Walter Joseph Schoenherr

text: Walter Joseph Schoenherr (28. helmikuuta 1920 Center Line – 27. huhtikuuta 2007) oli yhdysvaltalainen roomalaiskatolinen piispa. Hänet vihki papiksi Detroitin arkkihiippakuntaan Edward Aloysius Mooney 27. lokakuuta 1945. Hänet nimitettiin Detroitin vihkipiispaksi sekä Timidanan titulaaripiispaksi 8. maaliskuuta 1968, ja piispaksi vihkiminen seurasi 1. toukokuuta. Pääkonsekraattorina toimi John Francis Dearden, jota avustivat Alexander Mieceslaus Zaleski ja Joseph Matthew Breitenbeck.


title: Walter Joseph Schoenherr

text: Schoenherr jäi eläkkeelle 7. maaliskuuta 1995.


title: Säviä

text: Säviä on kylä noin 10 km päässä Pielaveden keskustasta. Säviässä toimii Säviän alakoulu, jossa on luokat 1–6 ja esikoulu. Aiemmin kylällä toimi myös huoltoasema, mutta sen toiminta loppui 2000-luvun puolivälissä.


title: Säviä

text: Vuoden 2012 kunnallisvaaleissa 823 säviäläisestä äänioikeutetusta kävi äänensä antamassa 64 prosenttia, ja heistä puolet äänesti keskustaa. Perussuomalaiset sai 16 prosenttia, vasemmistoliitto 15, kokoomus 9, sosiaalidemokraatit 8,5 ja kristillisdemokraatit 1 prosenttia.


title: Yliopistoromaani

text: Yliopistoromaani on yliopistomaailmaan sijoitettu yleensä koominen tai satiirinen romaani, jossa tarkastellaan akateemisen elämän piirteitä. Tämä kirjallisuuslaji kehittyi 1950-luvun anglosaksisessa maailmassa. Vuonna 1952 julkaistu Mary McCarthyn "The Groves of Academe" ("Akateemian lehdot") on ensimmäisiä lajille tyypillisiä julkaisuja.


title: Yliopistoromaani

text: Lajia edustavat mm. C. P. Snown "The Masters" (1951), Kingsley Amisin "Lucky Jim" (1954, "Onnellinen Jim") ja Malcolm Bradburyn "The History Man" (1975, "Historiamies").


title: Alexander Mieceslaus Zaleski

text: Alexander Mieceslaus Zaleski (24. kesäkuuta 1906 Laurel, New York – 16. toukokuuta 1975) oli yhdysvaltalainen roomalaiskatolinen piispa. Hänet vihittiin 12. heinäkuuta 1931 papiksi Detroitin hiippakuntaan (vuodesta 1937 arkkihiippakunta). Hänet nimitettiin Detroitin vihkipiispaksi sekä Lyrben titulaaripiispaksi 28. maaliskuuta 1950, ja piispaksi vihkiminen seurasi 23. toukokuuta. Pääkonsekraattorina toimi Edward Aloysius Mooney, jota avustivat Stephen Stanislaus Woznicki ja Allen James Babcock.


title: Alexander Mieceslaus Zaleski

text: Zaleski sai 7. lokakuuta 1964 nimityksen Lansingin koadjuuttoripiispaksi, ja 1. joulukuuta 1965 hänestä tuli sen piispa. Hän osallistui Vatikaanin toiseen kirkolliskokoukseen. Hän kuoli 68-vuotiaana virassa.


title: Joseph Matthew Breitenbeck

text: Joseph Matthew Breitenbeck (3. elokuuta 1914 Detroit – 12. maaliskuuta 2005) oli yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 30. toukokuuta 1942 ja nimitettiin sen vihkipiispaksi sekä Tepeltan titulaaripiispaksi 18. lokakuuta 1965. Piispaksi vihkiminen seurasi 20. joulukuuta. Pääkonsekraattorina toimi John Francis Dearden, jota avustivat John Anthony Donovan ja Gerald Vincent McDevitt.


title: Joseph Matthew Breitenbeck

text: Breitenbeck sai 6. lokakuuta 1969 nimityksen Grand Rapidsin piispaksi, jonka virkaan hänet asetettiin 2. joulukuuta. Hän osallistui Vatikaanin toiseen kirkolliskokoukseen. Hän jäi eläkkeelle 24. kesäkuuta 1989.


title: HC Dukla Jihlava

text: HC Dukla Jihlava on tšekkiläinen jääkiekkoseura Jihlavan kaupungista. Seuran edustusjoukkue pelaa maan toiseksi korkeimmalla sarjatasolla 1. Národní Hokejová Ligassa. Seura on perustettu vuonna 1956 ja sillä on pitkä perinne maansa korkeimmissa sarjoissa. Seura on myös voittanut ennen Tšekkoslovakian Samettieroa 12 maansa mestaruutta, seitsemän hopeaa ja viisi pronssia. Tsekin korkeimmalla tasolla, maan pääsarjassa Extraligassa, joukkue on pelannut kolmeen otteeseen: kuusi liigan perustamista seuraavaa kautta 1993-1999, sekä kaudet 2004-2005 ja 2017-2018.


title: Kepler-11

text: Kepler-11 on G-tyypin pääsarjan tähti, joka sijaitsee Joutsenen tähdistössä. Sitä kiertämästä on havaittu kuusi eksoplaneettaa: Kepler-11b, Kepler-11c, Kepler-11d, Kepler-11e, Kepler-11f ja Kepler-11g, joista kaikki ovat Maata suurempia, mutta kiertävät tähteään lähempänä kuin Maa. Tähden planeettakunta kuuluu siis suurimpiin tunnettuihin planeettakuntiin. Kepler-11:n säde ja massa ovat suunnilleen samat kuin Auringolla, ja lämpötila vain hieman Auringon lämpötilaa alhaisempi.


title: Kepler-11

text: Kepler-11 planeettoineen löydettiin NASAn Kepler-avaruusteleskoopilla käyttäen ylikulkumenetelmää. Tähden näennäinen kirkkaus on noin 13,7, joten sitä ei voida nähdä paljaalla silmällä.


title: Kepler-11

text: Kepler-11:n planeettakunta vertailussa aurinkokunnan kanssa


title: Kanadan Grand Prix 2013

text: Kanadan Grand Prix 2013 (virallisesti Formula 1 Grand Prix du Canada 2013) oli Formula 1 -kauden 2013 seitsemäs osakilpailu, joka ajettiin 9. kesäkuuta Montrealissa sijaitsevalla Circuit Gilles Villeneuven osittaisella katuradalla Kanadassa.


title: Kanadan Grand Prix 2013

text: Force Indialle kyseessä oli tallin 100:s Grand Prix.


title: Kanadan Grand Prix 2013

text: Caterhamin kolmoskuljettaja Alexander Rossi ajoi perjantain ensimmäisissä vapaissa harjoituksissa Charles Picin tilalla.


title: Kanadan Grand Prix 2013

text: Lauantain kolmannet vapaat harjoitukset ajettiin märällä radalla. Harjoitusten alku viivästyi puolella tunnilla kaidekorjausten vuoksi, koska aiemmin ennen harjoitusten alkua oheisluokkien Ferrari Challenge -luokan auto oli ulosajossaan vaurioittanut kaiteita.


title: Kanadan Grand Prix 2013

text: Sateisen aika-ajon paalupaikalle ajoi Red Bullin Sebastian Vettel. Aika-ajojen suurin yllätys oli kolmanteen lähtöruutuun yltänyt Suomen Valtteri Bottas. Epäonnistujiin lukeutui Ferrarin Felipe Massa, joka ajoi ulos aika-ajojen toisessa osiossa.Kilpailun voittoon ajoi paalulta lähtenyt Sebastian Vettel, ennen Ferrarin Fernando Alonsoa ja Mercedeksen Lewis Hamiltonia. Lotuksen Kimi Räikkönen oli kilpailun yhdeksäs. Valtteri Bottas, joka lähti kolmannesta ruudusta joutui antautumaan monelle kuljettajalle ja putosi lopulta kilpailun 14:ksi. McLaren jäi ensimmäistä kertaa ilman pisteitä sitten 2009 Abu Dhabin GP:n.


title: Kanadan Grand Prix 2013

text: Kilpailun jälkeen sattui vakava tilanne, kun yksi ratavirkailijoista Mark Robinson jäi kisan jälkeen radalla liikkuneen nostotraktorin renkaan alle. Traktori oli ollut siirtämässä pois radan varteen kisan loppupuolella jäänyttä Esteban Gutiérrezin Sauber-autoa. Hän kuoli sunnuntai-illan aikana saamiinsa vammoihin. Kyseinen kuolemantapaus oli ensimmäinen F1-kisaviikonloppua kohdannut kuolema sitten vuoden 2001 Australian GP:n, jolloin myös ratavirkailija menehtyi saatuaan osuman rata-aitojen ulkopuolelle sinkoutuneesta renkaasta.


title: Alpi Eagles

text: Alpi Eagles SpA oli italialainen lentoyhtiö. Yhtiön kotipaikkana toimi Sant´Angelo di Piove di Sacco. Yksityisomistuksessa oleva paikallislentoyhtiö lensi 15 kohteeseen Italiassa ja muualla Euroopassa. Yhtiön kotikenttä oli Marco Polon kansainvälinen lentoasema Venetsiassa. Yhtiö lopetti lennot vuoden 2008 alussa.


title: Alpi Eagles

text: Alpi Eaglesin käytössä oli toiminnan lopettamisen aikaan seitsemän Fokker 100 -konetta.


title: Alpi Eagles

text: Kohteet vuonna 2006:


title: Christian Marclay

text: Christian Ernest Marclay (s. 1955) on sveitsiläis-yhdysvaltalainen nykytaiteilija ja säveltäjä.


title: Christian Marclay

text: Musiikki ja nykytaide elävät Marclayn tuotannossa rinnakkain ja sekoittuvat. Hän aloitti toimintansa molemmilla aloilla 1970-luvun loppuvuosina opiskellessaan taidetta New Yorkissa ja Bostonissa. Häntä innoittivat punk-musiikki sekä toisaalta Joseph Beuysin, Dan Grahamin ja Vito Acconcin taide.


title: Christian Marclay

text: Marclay on ollut uranuurtaja äänilevyjen ja levysoitinten käytössä musiikki-instrumentteina ja äänikollaasien luomisessa niiden avulla. Toisaalta hän on tehnyt videotaidetta, performansseja, veistoksia, esineteoksia, installaatioita ja kollaaseja, joiden ainekset ja aiheet viittaavat usein musiikkiin ja ääniin. Veistoksellisina elementteinä teoksissa ovat toimineet muiden muassa vinyyli- ja CD-levyt, C-kasetit, magneettinauha, levynkannet, mikrofonit, kaiuttimet, puhelimet, erilaiset soittimet ja soitinkotelot. Sekä säveltäjänä että kuvataiteilijana Marclayn työtä leimaa DJ-mäinen "samplaava" ote: tapa tehdä teoksia löydetyistä aineksista ja valmiista palasista - olivatpa ne sitten esineitä, kuvia tai ääniä.


title: Christian Marclay

text: Marclayn tunnetuimpiin teoksiin kuuluu 24 tuntia pitkä videomontaasi "The Clock" (2010). Se on koostettu tuhansista elokuvakatkelmista, jotka tavalla tai toisella viittaavat kellonaikaan. Elokuvat edustavat eri aikakausia ja genrejä: joukossa on mykkäelokuvan klassikoita, Hollywood-hittejä ja suurelle yleisölle tuntemattomiksi jääneitä teoksia. Monissa otoksissa näkyy kello, ja ne on leikattu kellonajan mukaiseen järjestykseen niin, että elokuvassa käydään läpi koko vuorokausi. Kun Marclayn teos on esillä museossa, galleriassa tai tapahtumassa, se synkronoidaan paikalliseen aikaan. "The Clock" oli esillä Venetsian biennaalissa vuonna 2011, missä se palkittiin Kultainen leijona -palkinnolla.


title: Christian Marclay

text: "The Clockia" varhaisempi ja pienimuotoisempi teos "Puhelimet" ("Telephones", 1995) hyödyntää samanlaista montaasi-ideaa. Siinä elokuvakatkelmista mudostuu 7,5 minuutin mittainen kuvaus puhelinkeskustelusta. "Puhelimet"-teos kuuluu myös Nykytaiteen museo Kiasman kokoelmiin.


title: Christian Marclay

text: Marclay syntyi San Rafaelissa Kaliforniassa ja kasvoi Genevessä Sveitsissä. Hänen isänsä oli sveitsiläinen ja äitinsä amerikkalainen. Marclay on opiskellut taidetta Ecole Supérieure d'Art Visuelissa Genevessä (1975–1977), the Massachusetts College of Artissa Bostonissa (1977–1980, B.A.-tutkinto) ja Cooper Unionissa New Yorkissa (1978).


title: PRISM (ohjelma)

text: PRISM on Yhdysvaltain liittovaltion kansallisen turvallisuuden parantamiseksi suunnittelema ohjelma, jonka on Yhdysvaltain mukaan tarkoitus paljastaa terroristeja. Kyseessä on vakoiluun suunniteltu tietokoneohjelma, jota Yhdysvaltain kansallinen turvallisuusvirasto (NSA) on käyttänyt vuodesta 2007. PRISM -koodinimellä tunnetun ohjelman oikea nimi on US-984XN. NSA:lla on ohjelman kautta suora pääsy Microsoftin, Yahoon, Googlen, Facebookin, PalTalkin, AOL:n, Skypen, YouTuben ja Applen tietoihin. Näihin tietoihin luetaan muun muassa tunnistetiedot, näiden palveluiden kautta lähetetyt sähköiset viestit sekä niissä varastoidut asiakirjat ja valokuvat. Yhdysvaltain viranomaiset ovat sanoneet, että he pyrkivät välttämään Yhdysvaltain kansalaisten viestien tutkimista.


title: PRISM (ohjelma)

text: Ohjelma on yksi NSA:n eniten käyttämistä tietolähteistä. Esiteltäessä presidentille turvallisuustilannetta (engl. "President's Brief") PRISM on toiminut tietolähteenä 1 477 kertaa.


title: PRISM (ohjelma)

text: Ohjelman olemassaolo tuli jukiseksi 7. kesäkuuta 2013, kun NSA:n työntekijä Edward Snowden vuosi PRISM-ohjelmaa käsitelleitä asiakirjoja The Guardian ja The Washington Post -lehdille. Snowden astui julkisuuten kaksi päivää myöhemmin.


title: PRISM (ohjelma)

text: NSA:n työntekijän William Binneyn mukaan PRISM on vain tietolähde tietolähteiden joukossa. Hänen mukaan tietolikenneyhtiöt antoivat aikaisemmin NSA:lle pääsyn viestintäkaapeleihinsa, mutta amerikkalaisten tietoliikenneyhtiöiden tiloihin asennetut järjestelmät eivät onnistuneet keräämään kaikkea tietoa. Puuttuvia tietoja jouduttiin pyytämään palveluntarjoajilta, ja PRISM on Binneyn mukaan vain näiden puuttuvien tietojen hankkimista varten.


title: PRISM (ohjelma)

text: Ohjelmaan osallistuneet yhtiöt kiistävät väitteet. Yhdysvallat on myöntänyt ohjelman olemassaolon.


title: Pegasuksen kääpiösferoidigalaksi

text: Pegasuksen kääpiösferoidigalaksi on kääpiösferoidigalaksi Pegasuksen tähdistössä 2,7 miljoonan valovuoden päässä Maasta. Galaksi kuuluu Paikalliseen ryhmään ja on Andromedan galaksin satelliittigalaksi. Galaksin etäisyys Andromedasta on noin 960 000 valovuotta.


title: Pegasuksen kääpiösferoidigalaksi

text: Galaksia ei pidä sekoittaa Pegasuksen kääpiögalaksiin.


title: John Anthony Donovan

text: John Anthony Donovan (5. elokuuta 1911 London, Kanada – 18. syyskuuta 1991) oli yhdysvaltalainen roomalaiskatolinen piispa. Hänet vihittiin papiksi 8. joulukuuta 1935 ja nimitettiin Detroitin arkkihiippakunnan vihkipiispaksi sekä Rhasuksen titulaaripiispaksi 6. syyskuuta 1954. Piispaksi vihkiminen seurasi 26. lokakuuta. Pääkonsekraattorina toimi Edward Aloysius Mooney, jota avustivat Allen James Babcock ja Alexander Mieceslaus Zaleski.


title: John Anthony Donovan

text: 25. helmikuuta 1967 Donovan sai nimityksen Toledon piispaksi Ohioon. Hän erosi tehtävistään 29. heinäkuuta 1980. Hän osallistui Vatikaanin toiseen kirkolliskokoukseen.


title: Allen James Babcock

text: Allen James Babcock (17. kesäkuuta 1898 Bad Axe, Michigan – 27. kesäkuuta 1969) on yhdysvaltalainen roomalaiskatolinen piispa. Hänet vihittiin 7. maaliskuuta 1925 papiksi Detroitin hiippakuntaan (vuodesta 1937 arkkihiippakunta). Babcock sai 15. helmikuuta 1947 nimitykset Detroitin vihkipiispaksi sekä Irenopolis in Cilician titulaaripiispaksi, ja piispaksi vihkiminen seurasi 25. maaliskuuta. Pääkonsekraattorina toimi Edward Aloysius Mooney, jota avustivat William Francis Murphy ja Stephen Stanislaus Woznicki.


title: Allen James Babcock

text: Babcock nimitettiin 23. maaliskuuta 1954 Grand Rapidsin piispaksi, jona hän toimi, kunnes kuoli 71-vuotiaana virassa. Hän osallistui Vatikaanin toiseen kirkolliskokoukseen.


title: William Francis Murphy (Saginawin piispa)

text: William Francis Murphy (11. toukokuuta 1885 Kalamazoo – 7. helmikuuta 1950) oli Michiganin osavaltiossa toiminut yhdysvaltalainen roomalaiskatolinen piispa. Hänet vihittiin papiksi Detroitin hiippakuntaan 13. kesäkuuta 1908 ja nimitettiin Saginawin hiippakunnan johtoon 17. maaliskuuta 1938. Piispaksi vihkiminen seurasi 17. toukokuuta. Pääkonsekraattorina toimi Edward Aloysius Mooney, jota avustivat John Aloysius Duffy ja Joseph Casimir Plagens.


text: Murphy kuoli 64-vuotiaana virassa.


title: William Francis Murphy

text: William Francis Murphy on ollut seuraavien henkilöiden nimenä:


title: Clash of Clans

text: Clash of Clans on suomalaisen peliyhtiö Supercellin vuonna 2012 iOS:lle ja vuonna 2013 Androidille julkaisema videopeli. Pelissä on tarkoitus rakentaa oma kylä ja hyökätä toisten pelaajien kyliin.


title: Clash of Clans

text: Clash of Clans on saavuttanut suurta suosiota ja on ollut App Storen latauslistan kärjessä. Peli on ilmainen, mutta ostamalla jalokiviä, kolikoita ja eliksiiriä oikealla rahalla pelaaja etenee pelissä nopeammin. "Clash of Clansin" ja "Hay Dayn" jalokivikauppa tuotti yhtiölle 2,4 miljoonaa dollaria päivässä vuoden 2013 ensimmäisellä puoliskolla.


title: Clash of Clans

text: Suomen 100-vuotissyntymäpäivän kunniaksi Clash of Clansiin lisättiin joulukuussa 2017 suomen kieli, eli mahdollisuus pelaajalle vaihtaa pelin kieleksi suomi.


title: Clash of Clans

text: Pelissä rakennetaan itse oma kylä käyttäen kultaa, jalokiviä, eliksiiriä ja pimeää eliksiiriä. Oman kylän puolustamiseksi voi rakentaa ansoja, muureja, puolustuslaitteita sekä klaanilinnan, jossa olevat joukot puolustavat kylääsi. Pelissä voi liittyä klaaneihin, joissa voi lahjoittaa klaanikavereille joukkoja klaanilinnaan. Klaanilaisilta saadut joukot myös puolustavat omaa kylääsi, kun sinne hyökätään. Lisäksi klaaneissa järjestetään sotia ja kilpailuja.


title: Clash of Clans

text: Kylän laidalla on kauppias, jolta voi ostaa erilaisia taikaesineitä. Kauppias aukeaa päärakennuksen tasolla kahdeksan.


title: Clash of Clans

text: "Clash of Clansissa" voi hyökätä muiden pelaajien kyliin onlinessa, tai pelin valmiisiin maahiskyliin. Jos pelaajalla on suojakilpi, se menettää osan suojaavasta ajastaan, kun hyökkää onlinessa. Tuhoamalla vähintään puolet vihollisen kylästä saavuttaa yhden tähden. Tuhoamalla vähintään puolet kylästä sekä päärakennuksen saa kaksi tähteä, ja tuhoamalla kylän täydellisesti saa kolmannen tähden. Lisäksi hyökkäyksen voittamisesta saa palkintopisteitä riippuen saamiesi tähtien määrästä ja vastustajan palkintopisteistä. Omaan kylään hyökänneille pelaajille voi kostaa, ellei hänellä ole kilpeä, pelaaja ole parhaillaan onlinessa tai pelaaja ole juuri toisen pelaajan hyökkäyksen kohteena. Kyliin hyökätään sotajoukoilla, joita voi kouluttaa kasarmeissa ja pimeissä kasarmeissa. Sotajoukot varastoituvat armeijaleireille ja näiden lukumäärä ja taso määrää kuinka ison armeijan pelaaja voi rakentaa. Sotureita ja niiden ominaisuuksia voi parannella laboratoriossa. Loitsuja voi luoda loitsukattilssa, ja tummia loitsuja voi luoda pimeässä loitsukattilassa.


title: Clash of Clans

text: Omaa kylää voi puolustaa ansoilla, muureilla, erilaisilla puolustusrakennuksilla, pommeilla, ilmatorjuntatykeillä ja klaanilinnassa olevilla joukoilla. Pelaaja voi hyökätä toisen kylään vain silloin, kun toinen pelaaja ei ole pelaamassa ja hänellä ei ole suojakilpeä.


title: Clash of Clans

text: Kun pelaaja on korjannut klaanilinnan, hän voi liittyä klaaniin. Klaanilaiset voivat antaa toistensa klaanilinnoihin apujoukkoja, jotka puolustavat kylää (pelaajan omat joukot eivät osaa puolustaa pelaajan omaa kylää). Apujoukkoja voi käyttää myös hyökätessään toisiin kyliin. Klaanissa on oma chat, jossa voi keskustella ja suunnitella klaanin sisäisiä asioita. Lisäksi on yleistä jakaa hyökkäyksiään ja puolustuksiaan muiden katseltavaksi, jolloin toiset voivat antaa esimerkiksi neuvoja paremman kylän rakentamiseen. Klaaneilla on usein pokaalirajoituksia, eli pelaaja ei pääse klaaniin, mikäli hänellä ei ole tarpeeksi pokaalipisteitä. Klaanilla voi olla yksi kolmesta tilasta:


title: Clash of Clans

text: Joulukuussa 2017 Clash of Clansiin lisättiin Klaanikisat. Kisoissa on tarkoitus suorittaa erilaisia tehtäviä. Kun tehtävän on suorittanut, pelaaja saa tietyn määrän pisteitä. Pisteet menevät klaanin yhteiseen pistepottiin. Kun klaanin yhteiset pisteet ylittävät tietyn pistekynnyksen, niin kaikki kisaan osallistuneet saavat palkinnon. Palkinnon saa kuitenkin vasta kisojen loputtua. Pistekynnyksiä on useita ja ylemmän pistekynnyksen palkinnot ovat arvokkaampia kuin alemman. Jokaisella pistekynnyksellä on kolme palkintovaihtoehtoa, joista pelaajan pitää valita yksi. Jos klaani on saavuttanut useamman kynnyksen, pelaajat saavat useamman palkinnon.


title: Clash of Clans

text: Klaanikisojen mukana peliin tuli myös taikaesineet. Niitä saa palkinnoksi klaanikisoista. Taikaesineillä voi muun muassa nopeuttaa joukkojen kouluttautumista, resurssien tuotantoa sekä rakennusten päivittämistä ja rakentamista. Taikaesineet vaikuttavat tietyn ajan kylässä, jonka jälkeen vaikutus loppuu. Erilaisia taikaesineitä on yhteensä kahdeksan. Ne voivat vaikuttavat kotikylässä, rakentajan tukikohdassa tai molemmissa.


title: Clash of Clans

text: Clan Wars eli klaanisota on "Clash of Clansiin" huhtikuun 2014 alussa lisätty pelimuoto. Klaanin johtaja tai apujohtaja voi päättää milloin klaani aloittaa sodan, jolloin peli etsii automaattisesti mahdollisimman samantasoisen klaanin heidän vastustajakseen. Yksi sota kestää kaksi päivää: ensimmäinen päivä on valmistelupäivä, jolloin War Mapista voi vakoilla vastustajaklaanin War baseja ja lahjoittaa klaanilaisilleen apujoukkoja, toisena päivänä jokaisella klaanilaisella on käytössään kaksi hyökkäystä vihollisklaanin kyliin. Jokainen kylä muistaa vain parhaan hyökkäyksen, joten klaanilaisten on tärkeä sopia, kuka hyökkää mihinkin kylään. On myös fiksua jättää helpommat kylät klaanin heikoimmille ja vaikeammat vahvimmille pelaajille hyökkäysten rajallisuuden huomioon ottaen. Sodan tarkoituksena on hankkia yhteensä mahdollisimman paljon tähtiä. Kun sota loppuu, enemmän tähtiä saanut klaani voittaa ja saa keräämänsä kullat, eliksiirit ja pimeät eliksiirit itselleen. Myös hävinneen klaanin pelaajat saavat pienen palkkion.


title: Clash of Clans

text: Rakennuksia ja aseita voi parannella eri tasoille. Esimerkiksi tykin parantelu tasolta kolme tasolle neljä parantaa tykin tehoa sekä kestävyyttä. Parantelu ja rakennus kestää minuutista jopa kahteen viikkoon. Tätä voi nopeuttaa jalokivillä, joita voi ostaa kaupasta, hankkia tehtävistä tai löytää. Rakentamiseen tarvitaan aina rakentajia, joita on rakentajamökeissä. Rakentajat pystyvät parantelemaan tai rakentamaan vain yhtä asiaa kerrallaan. Rakentajia voi ostaa vain jalokivillä ja niiden maksimimäärä on viisi.


title: Clash of Clans

text: Rakentajan tukikohta ("Builder Base") on toukokuussa 2017 päivityksen mukana tullut lisä. Päivityksessä meren rannalle lisättiin haaksirikkoutunut vene. Päärakennuksen neljänneltä tasolta alkaen veneen pystyy korjata ilmaiseksi. Kun veneen korjaa, peli kehottaa lähtemään seikkailulle merelle. Hetken päästä vene saapuu uudelle mantereelle, jossa on hylätty kylä. Peli haluaa pelaajan korjaavan kylän. Kun kylä on korjattu, sen päärakennuksesta tulee yksi rakentaja, Mestarirakentaja.


title: Clash of Clans

text: Hyökkäys tällä uudella mantereella tapahtuu siten, että kahden kylän omistajat hyökkäävät samaan aikaan toistensa kyliin. Hyökkäyksen voittaa se, joka saa eniten tähtiä tai tuhoaa enemmän.


title: Clash of Clans

text: Uudella mantereella on myös uusia puolustuslaitteita, kuten tuplatykki ("Double Cannon"), murskaaja ("Crusher") ja sähikäiset ("Firecrackers"). Siellä on saatavilla myös tavallisia rakennelmia, kuten tykki ("Cannon"), jousiampujatorni ("Archer Tower") ja "Tesla".


title: Clash of Clans

text: Mantereella on myös uusia erikoisuuksia, kuten timanttikaivos ja hyökkäyksessä käytettävä robotin kaltainen taistelukone.


title: Clash of Clans

text: Mestarirakentaja voi matkustaa normaaliin kylään parantamaan aseistuksia. Esimerkiksi mestarirakentaja voi parantaa tykin tupla-tykiksi tai mörssärin multimörssäriksi.


title: Clash of Clans

text: "Clash of Clans" nauttii maailmanlaajuista suosiota, ja parhaat pelaajat ovat saavuttaneet tässä alakulttuurissa maailmanlaajuisen julkkisstatuksen. Menestyneimmät pelaajat ovat kuluttaneet peliin jopa satoja dollareita viikossa, ja peli on muodostunut addiktioksi.


title: Stephen Stanislaus Woznicki

text: Stephen Stanislaus Woznicki (17. elokuuta 1894 Miners Mills, Pennsylvania – 10. joulukuuta 1968) oli yhdysvaltalainen roomalaiskatolinen piispa. Hänet vihittiin papiksi Detroitin hiippakuntaan 22. joulukuuta 1917. Vuonna 1937 Detroitista tuli arkkihiippakunta, ja Woznicki nimitettiin sen vihkipiispaksi ja Peltaen titulaaripiispaksi 13. joulukuuta 1937. Piispaksi vihkiminen seurasi 25. tammikuuta 1938. Pääkonsekraattorina toimi Edward Aloysius Mooney, jota avustivat Joseph Casimir Plagens ja William Joseph Hafey.


title: Stephen Stanislaus Woznicki

text: Woznicki sai 28. maaliskuuta 1950 nimityksen Saginawin piispaksi. Hän erosi tehtävistään 28. lokakuuta 1968, mutta sai samalla vielä nimityksen Thiavan titulaaripiispaksi. Hän osallistui Vatikaanin toiseen kirkolliskokoukseen.


title: Äänimeisseli

text: Äänimeisseli ("sonic screwdriver") on kuvitteellinen monitoimityökalu brittiläisessä science fiction -sarjassa "Doctor Who". Sarjan päähahmolla, Tohtorilla on äänimeisseli, jolla voi esimerkiksi avata kaikkia lukkoja lukuun ottamatta umpilukossa olevia lukkoja ja puuovien lukkoja, etäohjata elektronisia laitteita ja suorittaa lääketieteellisiä skannauksia. Äänimeisseli nähtiin ensimmäisen kerran "Doctor Whossa" vuonna 1968.


title: Äänimeisseli

text: Dundeen yliopiston tutkijat ovat kehittäneet laitteen, jota he ovat verranneet "Doctor Who" -sarjassa esiintyvään äänimeisseliin. Sillä on kyetty nostamaan ja pyörittämään vesisylinterissä olevaa kumista levyä ultraääniaaltojen avulla. Laitteeseen liittyvän tutkimuksen avulla pyritään kehittämään muun muassa uusia leikkaustekniikoita.


title: Henry Edmund Donnelly

text: Henry Edmund Donnelly (28. elokuuta 1904 Hudson – 4. marraskuuta 1967) oli Michiganin osavaltiossa toiminut yhdysvaltalainen roomalaiskatolinen piispa. Hänet vihittiin papiksi Detroitin hiippakuntaan 17. elokuuta 1930. Detroitista tuli arkkihiippakunta vuonna 1937, ja Donelly sai nimityksen sen vihkipiispaksi sekä Tymbriaksen titulaaripiispaksi 6. syyskuuta 1954. Piispaksi vihkiminen seurasi 26. lokakuuta. Pääkonsekraattorina toimi Edward Aloysius Mooney, jota avustivat Allen James Babcock ja Alexander Mieceslaus Zaleski.


title: Henry Edmund Donnelly

text: Donnelly osallistui Vatikaanin toiseen kirkolliskokoukseen. Hän kuoli 63-vuotiaana virassa.


title: Joseph Crescent McKinney

text: Joseph Crescent McKinney (10. syyskuuta 1928 Grand Rapids – 9. kesäkuuta 2010) oli Michiganin osavaltiossa toiminut yhdysvaltalainen roomalaiskatolinen piispa. Hänet vihki papiksi Grand Rapidsin hiippakuntaan Pietro Fumasoni Biondi 20. joulukuuta 1953. Hänet nimitettiin Grand Rapidsin vihkipiispaksi sekä Leontiumin titulaaripiispaksi 24. heinäkuuta 1968, ja piispaksi vihkiminen seurasi 26. syyskuuta. Pääkonsekraattorina toimi John Francis Dearden, jota avustivat Allen James Babcock ja Charles Alexander K. Salatka.


title: Joseph Crescent McKinney

text: McKinney erosi tehtävistään vihkipiispana 3. lokakuuta 2001.


title: Charles Alexander K. Salatka

text: Charles Alexander K. Salatka (26. helmikuuta 1918 Grand Rapids, Michigan – 17. maaliskuuta 2003) oli yhdysvaltalainen roomalaiskatolinen arkkipiispa. Hänet vihittiin papiksi Grand Rapidsin hiippakuntaan 24. helmikuuta 1945 ja nimitettiin sen vihkipiispaksi sekä Carianan titulaaripiispaksi 11. joulukuuta 1961. Piispaksi vihkiminen seurasi 6. maaliskuuta 1962. Pääkonsekraattorina toimi Egidio Vagnozzi, jota avustivat Allen James Babcock ja Thomas Lawrence Noa.


title: Charles Alexander K. Salatka

text: Salatka sai 5. tammikuuta 1968 nimityksen Marquetten piispaksi, jonka virkaan hänet asetettiin 25. maaliskuuta. Hän sai 27. syyskuuta 1977 uuden nimityksen Oklahoma Cityn arkkipiispaksi, ja tähän virkaan hänet asetettiin 15. joulukuuta. Hän jäi eläkkeelle 24. marraskuuta 1992.


title: Charles Alexander K. Salatka

text: Salatka osallistui Vatikaanin toiseen kirkolliskokoukseen.


title: Thomas Lawrence Noa

text: Thomas Lawrence Noa (18. joulukuuta 1892 Iron Mountain, Michigan – 13. maaliskuuta 1977) oli yhdysvaltalainen roomalaiskatolinen piispa. Hänet vihittiin papiksi 23. joulukuuta 1916 ja nimitettiin Sioux Cityn hiippakunnan koadjuuttoripiispaksi sekä Salonan titulaaripiispaksi 22. helmikuuta 1946. Piispaksi vihkiminen seurasi 19. maaliskuuta. Pääkonsekraattorina toimi Edward Aloysius Mooney, jota avustivat Charles Daniel White ja Joseph Henry Albers.


title: Thomas Lawrence Noa

text: Noa sai 20. elokuuta 1947 nimityksen Marquetten piispaksi, jona hän toimi, kunnes jäi eläkkeelle 5. tammikuuta 1968. Eläkkeellejäämispäivänään hän sai vielä nimityksen Talaptulan titulaaripiispaksi, mutta hän erosi titulaarihiippakunnan johdosta 31. joulukuuta 1970. Hän osallistui Vatikaanin toiseen kirkolliskokoukseen.


title: George John Rehring

text: George John Rehring (10. kesäkuuta 1890 Cincinnati – 29. helmikuuta 1976) oli yhdysvaltalainen roomalaiskatolinen piispa. Hänet vihittiin papiksi Cincinnatin arkkihiippakuntaan 28. maaliskuuta 1914 ja nimitettiin sen vihkipiispaksi sekä Lundan titulaaripiispaksi 6. elokuuta 1937. Piispaksi vihkiminen seurasi 7. lokakuuta. Pääkonsekraattorina toimi John Timothy McNicholas, jota avustivat Joseph Henry Albers ja Urban John Vehr.


title: George John Rehring

text: Rehring sai 18. heinäkuuta 1950 nimityksen Toledon piispaksi, jona hän toimi, kunnes jäi eläkkeelle 25. helmikuuta 1967. Eläkkeellejäämispäivänään hänet nimitettiin Tunnunan titulaaripiispaksi. Hän kuitenkin erosi myös titulaarihiippakunnan johdosta 31. joulukuuta 1970. Hän osallistui Vatikaanin toiseen kirkolliskokoukseen.


title: Clarence George Issenmann

text: Clarence George Issenmann (30. toukokuuta 1907 Hamilton, Ohio – 27. heinäkuuta 1982) oli yhdysvaltalainen roomalaiskatolinen piispa. Hänet vihittiin papiksi Cincinnatin arkkihiippakuntaan 29. kesäkuuta 1932 ja nimitettiin Clevelandin hiippakunnan vihkipiispaksi sekä Phytean titulaaripiispaksi 24. maaliskuuta 1954. Piispaksi vihkiminen seurasi 25. toukokuuta. Pääkonsekraattorina toimi Karl Joseph Alter, jota avustivat Urban John Vehr ja George John Rehring.


title: Clarence George Issenmann

text: Issenmann sai 5. joulukuuta 1957 nimityksen Columbuksen piispaksi ja 7. lokakuuta 1964 Clevelandin koadjuuttoripiispaksi sekä Filacan titulaaripiispaksi. Hänet asetettiin koadjuuttoripiispaksi 2. helmikuuta 1965, ja hänestä tuli Clevelandin piispa 22. syyskuuta 1966. Hän erosi hiippakunnan johdosta 5. kesäkuuta 1974. Hän osallistui Vatikaanin toiseen kirkolliskokoukseen.


title: Leedsichthys

text: Leedsichthys oli esihistoriallinen luukala, joka eli jurakaudella noin 160 miljoonaa vuotta sitten. Se oli ainakin suurin tunnettu luukala ja ehkä myös suurin koskaan elänyt kala.


title: Leedsichthys

text: Arviot "Leedsichthyksen" koosta vaihtelevat. Suurin osa tutkijoista on yhtä mieltä, että se oli yleensä 9–10 metriä pitkä, mutta suurimpien yksilöiden arvellaan olleen 16 metriä pitkiä. Joidenkin arvioiden mukaan se olisi ollut jopa 27-metrinen.


title: Leedsichthys

text: "Leedsichthys" oli jättimäisestä koostaan huolimatta täysin harmiton. Sen ravintoa oli plankton, jota se siivilöi merestä verkkomaisilla kiduksilla nykyisten valashaiden ja hetulavalaiden tapaan. Se siis ui lähellä pintaa ja ahmi kerralla jättimäisiä määriä vettä suuhunsa. Joka kerralla se sai suuhunsa jopa tonneja planktonia, meduusoja, katkarapuja sekä pikkukaloja. Se siivilöi eliöt vedestä kurkussa ollevalla siivilälevyllä. Levyn siivilät koostuivat kymmenistä tuhansista erikoistuneista hampaista. Kun se purskutti veden ulos, katkaravut ja muut pikkueläimet jäivät sen verkkomaisiin kiduksiin.


title: Leedsichthys

text: Eräissä fossiilissa näkyy puremajälkiä, joista päätellen suuret merimatelijat, kuten merikrokotiilit ja pliosaurukset saalistivat "Leedsichthystä". Koostaan huolimatta "Leedsichthys" oli varsin haavoittuvainen, mutta se saattoi selvitä hengissä pitkään haavoittuneenakin.


title: Leedsichthys

text: Ensimmäiset tunnetut fossiilit "Leedsichthysistä" löysi maanviljelijä ja harrastajapaleontologi Alfred Leeds vuonna 1889 Britanniassa, läheltä Oxfordia. Kesti kuitenkin toista sataa vuotta, ennen kuin useasta paikasta tehdyt fossiililöydöt osattiin yhdistää toisiinsa ja ratkaiseva löytö tehtiin. "Leedsichthysin" tukiranka oli pääasiassa rustoa, eikä se kivety kovin helposti. Eri puolilla maailmaa tehdyt "Leedsichtyksen" fossiililöydöt olivat myös yleensä heikkolaatuisia.


title: Leedsichthys

text: Lajinimensä "problematicus" se sai, koska sen tunnistamisessa ja hahmottamisessa oli todellakin hankaluuksia.


title: Leedsichthys

text: Ratkaiseva löytö tehtiin muutamia vuosia sitten Iso-Britanniasta, ensin löytyi luu, joka paljastui kokonaiseksi jättiläiskalan fossiiliksi. Sen jälkeen se voitiin tunnistaa ja mitoittaa lopullisesti.


title: Leedsichthys

text: "Leedsichthys" osoittaa, että myös kalat kasvoivat jättimäisiksi kuten dinosaurukset.


title: Leedsichthys

text: "Leedsichthyksen" jäänteitä on löydetty Britannian lisäksi muun muassa Saksasta, Meksikosta ja Atacaman autiomaasta Chilestä.


title: James Anthony Griffin

text: James Anthony Griffin (s. 13. kesäkuuta 1934 Fairview Park) on yhdysvaltalainen roomalaiskatolinen piispa. Hänet vihki papiksi Clevelandin hiippakuntaan John Joseph Krol 28. toukokuuta 1960. Hänet nimitettiin Clevelandin vihkipiispaksi sekä Hólarin titulaaripiispaksi 30. kesäkuuta 1979, ja piispaksi vihkiminen seurasi 1. elokuuta. Pääkonsekraattorina toimi James Aloysius Hickey, jota avustivat Clarence George Issenmann ja Joseph Abel Francis.


title: James Anthony Griffin

text: 4. helmikuuta 1983 Griffin sai nimityksen Columbuksen piispaksi, jonka virkaan hänet asetettiin 25. huhtikuuta. Hän erosi tehtävistään 14. lokakuuta 2004.


title: John Anthony King Mussio

text: John Anthony King Mussio (13. kesäkuuta 1902 Cincinnati, Ohio – 15. huhtikuuta 1978) oli yhdysvaltalainen roomalaiskatolinen piispa. Hänet vihki papiksi Cincinnatin arkkihiippakuntaan John Timothy McNicholas 15. elokuuta 1935. Hänet nimitettiin Steubenvillen hiippakunnan johtoon 10. maaliskuuta 1945, ja piispaksi vihkiminen seurasi 1. toukokuuta. Pääkonsekraattorina toimi McNicholas, jota avustivat Michael Joseph Ready ja George John Rehring.


title: John Anthony King Mussio

text: Mussio osallistui Vatikaanin toiseen kirkolliskokoukseen. Hän jäi eläkkeelle 27. syyskuuta 1977.


title: Michael Joseph Ready

text: Michael Joseph Ready (9. huhtikuuta 1893 New Haven, Connecticut – 2. toukokuuta 1957) oli Ohion osavaltiossa toiminut yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 14. syyskuuta 1918 ja nimitettiin Columbuksen hiippakunnan johtoon 11. marraskuuta 1944. Piispaksi vihkiminen seurasi 14. joulukuuta. Pääkonsekraattorina toimi Amleto Giovanni Cicognani, jota avustivat John Timothy McNicholas ja Edward Francis Hoban. Ready asetettiin virkaansa 4. tammikuuta 1945. Hän kuoli 64-vuotiaana virassa.


title: William Francis Murphy (Rockville Centren piispa)

text: William Francis Murphy (s. 14. toukokuuta 1940 Boston, Massachusetts) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Francis Frederick Reh 16. joulukuuta 1964. Hänet nimitettiin Bostonin vihkipiispaksi sekä Saia Maiorin titulaaripiispaksi 21. marraskuuta 1995, ja piispaksi vihkiminen seurasi 27. joulukuuta. Pääkonsekraattorina toimi Bernard Francis Law, jota avustivat William Wakefield Baum ja Alfred Clifton Hughes.


text: Murphy sai 26. kesäkuuta 2001 nimityksen Rockville Centren piispaksi New Yorkin osavaltioon, ja hänet asetettiin tähän virkaan 5. syyskuuta.


title: Nomos-Bank

text: Nomos-Bank eli Nomos-pankki () on yksi Venäjän suurimmista pankkikonserneista. Vuonna 2012 se oli oman ilmoituksensa mukaan talletuksilla mitattuna Venäjän 6. suurin pankkiryhmä tai 2. suurin yksityisesti omistettu yleispankkitoimintaa tarjoava pankkiryhmä. Valtiollisen uutistoimisto Ria Novostin pankkikatsauksen mukaan Nomos-pankki oli talletustensa perusteella Venäjän 11. suurin pankki vuoden 2013 alussa. Tässä luettelossa saman pankkiryhmän eri pankit on lueteltu erikseen (esimerkiksi VTB ja saman konsernin VTB24-pankki). Nomos-pankkikonserni lukeutuu Venäjän suurimpiin pörssinoteerattuihin yrityksiin; Forbes listasi sen suuryritysten kevään 2013 listaan Venäjän 26. suurimmaksi ja koko maailman 1475. suurimmaksi julkisesti noteeratuksi yritykseksi.


title: Nomos-Bank

text: Yritys on kasvanut viime vuosien aikana. Pankilla oli vuoden 2012 lopussa yhteensä 297 alueellista haaraosastoa, joista yli 40 % sijaitsi venäläisittäin vauraalla Tjumenin alueella ja Hanti-Mansiassa.


title: Nomos-Bank

text: Nomos-pankin osake on noteerattu sekä Moskovan (MICEX-RTS) että Lontoon pörssissä. Pankin pääomistaja on Gruppa IST noin 50 prosentin osuudella (50,1% vuoden 2012 lopussa, huhtikuussa 2013 osuus 48,75%).


title: Francis Frederick Reh

text: Francis Frederick Reh (9. tammikuuta 1911 New York – 14. marraskuuta 1994) oli yhdysvaltalainen roomalaiskatolinen piispa. Hänet vihittiin papiksi New Yorkin arkkihiippakuntaan 8. joulukuuta 1935 ja nimitettiin Charlestonin piispaksi Etelä-Carolinaan 4. kesäkuuta 1962. Rehin konsekroi 29. kesäkuuta Francis Joseph Spellman, jota avustivat John Joseph Maguire ja John Michael Fearns. Reh asetettiin virkaansa 18. heinäkuuta.


title: Francis Frederick Reh

text: 5. syyskuuta 1964 Reh sai nimityksen Pontifical North American Collegen rehtoriksi ja Macriana in Mauretanian titulaaripiispaksi. 11. joulukuuta 1968 hänet nimitettiin Saginawin piispaksi Michiganiin. Hän erosi tehtävistään 29. huhtikuuta 1980. Hän osallistui Vatikaanin toiseen kirkolliskokoukseen.


title: Walter James Edyvean

text: Walter James Edyvean (s. 18. lokakuuta 1938 Medford, Massachusetts) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Francis Frederick Reh 16. joulukuuta 1964. Hänet nimitettiin Bostonin vihkipiispaksi sekä Aeliaen titulaaripiispaksi 29. kesäkuuta 2001, ja piispaksi vihkiminen seurasi 14. syyskuuta. Pääkonsekraattorina toimi Bernard Francis Law, jota avustivat Lawrence Joseph Riley ja William Francis Murphy.


title: Gliese 876 b

text: Gliese 876 b on eksoplaneetta ja todennäköinen kaasujättiläinen, joka löydettiin 23. kesäkuuta 1998. Planeetta kiertää M-tyypin pääsarjan tähteä, punaista kääpiötä Gliese 876:ä, noin 15 valovuoden päässä Maasta. Planeetta oli ensimmäinen löydetty punaista kääpiötä kiertävä planeetta, ja sen löysivät samoihin aikoihin itsenäisesti sekä California Institute of Technologyn että Geneven yliopiston tutkijaryhmät. Kumpikin ryhmä hyödynsi planeetan aiheuttamaa säteittäisliikettä.


title: Gliese 876 b

text: Nykyään Gliese 876:ta tiedetään kiertävän ainakin neljä planeettaa, joista Gliese 876 b on järjestyksessä kolmas. Gliese 876 b vaikuttaisi olevan harvinaisessa Laplacen resonanssissa Gliese 876 c:n ja Gliese 876 e:n kanssa samaan tapaan kuin Jupiterin kuut Io, Europa ja Ganymedes. Toisin sanoen planeetta e kiertää emotähtensä kerran samassa ajassa kuin planeetta b kahdesti ja planeetta c neljästi.


title: Esperi

text: Esperi Care Oy on Suomessa toimiva hoiva- ja terveyspalvelualan yritys, joka tarjoaa asumispalveluita ikääntyneille, mielenterveys- ja päihdekuntoutujille sekä vammaisille. Lisäksi yritys tarjoaa lääkäripalveluita. Esperi Caren omistavat brittiläinen pörssiyhtiö Intermediate Capital Group (ICG), eläkevakuutusyhtiö Ilmarinen sekä yrityksen toimiva johto. Toimitusjohtaja Marja Aarnio-Isohannin omistusosuus oli vuonna 2019 suoraan ja oman yhtiönsä kautta 10,49 prosenttia. Yhtiön pääkonttori sijaitsee Helsingin Mannerheimintiellä entisessä sotilassairaala Tilkassa.


title: Esperi

text: Esperillä on noin 6 000 asukaspaikkaa eri puolilla Suomea. Yritys tekee yhteistyötä noin 200 kunnan kanssa palvelujen ulkoistamisessa. Esperi Care -konsernin liikevaihto vuonna 2017 oli noin 213 miljoonaa euroa ja henkilöstömäärä 6 000, joista valtaosa on lähi- ja sairaanhoitajia. Esperi Carella on ISO 9001:2015 -laatusertifikaatti. Viimeisimmän sertikaatin on myöntänyt Labquality Oy 7. helmikuuta 2018.


title: Esperi

text: Esperi Care syntyi vuonna 2001, kun Suomen Punainen Risti yhtiöitti sairaankuljetuksen liiketoimintansa. Myöhemmin yhtiö laajensi toimintaansa hoivapalveluihin. SPR luopui Esperi Caren osake-enemmistöstä vuonna 2006 ja vajaan 10 prosentin vähemmistöomistuksesta vuonna 2010.


title: Esperi

text: Esperi Care on kasvanut nopeasti ostamalla palvelutaloja ja muita hoiva-alan yrityksiä eri puolilta Suomea. Suurimpia yrityskauppoja olivat Saga Care Finland Oy:n osto Sunborn-konsernilta vuoden 2013 alussa. Kauppaan kuului kuusi yksikköä Helsingissä, Turussa ja Raumalla. Saga-talojen liikevaihto on yhteensä noin 18 miljoonaa euroa.


title: Esperi

text: Esperi Care uudisti tiedotuskäytäntöään marraskuussa 2017, kun omaisille oli paljastunut, ettei hoito kaikissa yksiköissä ollut asiakkaiden tarpeiden mukaista. Esperi on antanut viestin kehitysvammaisten asiakkaiden omaisille, että omaiset häiritsevät arkea ja hoitotyötä, joten heidän tiedonsaantiaan oli rajoitettava.


title: Esperi

text: Tammikuussa 2019 Valvira sulki Esperin hoivakodin Kristiinankaupungissa lukuisien asiakasturvallisuuteen liittyneiden yhteydenottojen vuoksi. Valvira kertoi tuolloin tutkivansa koko Esperi Caren toimintaa, koska ongelmia on tullut sen tietoon kymmenistä yrityksen yksiköistä. Kristiinankaupungissa Valviran sulkemispäätöksen perusteluina oli muun muassa että hoitajat olivat uhanneet lakolla, lääkkeet olivat menneet sekaisin ja paikalle kutsuttiin ambulanssi; hoitohenkilökuntaa ei ollut riittävästi ja hoitajat eivät nähneet lääkärin päätöksiä. Haavanhoitoon ei ollut aikaa, suihkutuksia oli ollut vain kerran viikossa ja ruoat teki siivooja; asukaslistalle oli kirjattu henkilö, joka ei tosiasiassa ollut asunut yksikössä vuoteen. Vastuuhenkilöä yksikössä ei ollut tammikuun 2019 aikana, vaan sitä oli johdettu 200 kilometrin päästä. Asiakkaille oli puettu hygieniahaalarit, vaikka henkilökunnalla ei ollut tiedossa, onko siihen lääkärin määräystä. Aluehallintoviraston mukaan asiakkaiden itsemääräämisoikeus ei toteutunut.


title: Esperi

text: Kohun ohessa nousi yleistä keskustelua yksityisten palveluntuottajien hoivaliiketoiminnalla ansaituista voitoista. Esperin toimitusjohtaja ja osaomistaja Marja Aarnio-Isohanni ansaitsi vuonna 2016 yli 5,5 miljoonaa euroa veronalaista tuloa, josta suurin osa oli pääomatuloa. Vuonna 2017 hänen tulonsa olivat noin puoli miljoonaa, ja pääomatulojen osuus oli pudonnut nollaan. Esperi Caren pääomistaja ICG:llä on toimintaa veroparatiiseissa. Pääosa omistuksesta kulkee Luxemburgin kautta, jossa veroedut ovat huomattavat. Suomalaisten yritysten vastuullisuutta tarkkaileva Finnwatch raportoi Esperi Caren välttelevän veroja korkojärjestelyillä. Yritys ei ole maksanut veroja Suomeen vuosina 2016 ja 2017. ICG on myöntänyt yritykselle suuria lainoja korkeilla, jopa 15 prosentin, korolla, mikä yritysostojen ohella on vaikuttanut siihen että tulos on ollut miinuksella eikä veroja ole tarvinnut maksaa. Tämä niin sanottu konsernilainoitus on yleistä pääomasijoittajien keskuudessa. Aarnio-Isohanni ilmoitti 29. tammikuuta 2019 jättävänsä tehtävänsä Esperin toimitusjohtajana, mutta Esperi Caren hallituksen puheenjohtaja Harri-Pekka Kaukosen mukaan Aarnio-Isohanni jatkaa edelleen yrityksen omistajana.


title: Esperi

text: 30. tammikuuta 2019 uutisoitiin, että Valtiokonttori selvittää, toimiiko Esperi Care sotaveteraaneja ja sotainvalideja koskevan puitesopimuksen mukaisesti. Kyseessä on puitesopimus sota- ja sotilasinvalidien hoitopalveluista ja sotainvalidien, -veteraanien ja erityisryhmien kuntoutuspalveluista vuosien 2018–2022 ajaksi. Valtiokonttori on tehnyt Esperille kirjallisen selvityspyynnön ja ollut myös yhteydessä Valviraan, jotta asiakkaiden turvallisuus ja palvelun laatu voidaan varmistaa.


title: Esperi

text: Valviran mukaan on epäilty, että työvuorolistoille läsnäoleviksi työntekijöiksi olisi merkitty henkilöitä, jotka eivät ole olleet paikalla.


title: Esperi

text: Valvira on yhteistyössä aluehallintovirastojen kanssa saanut havaintoja, että Esperi Caren huomautuksiin ja ohjaukseen liittyneet korjaustoimet eivät tammikuuta 2019 edeltäneen kahden vuoden aikana ole olleet riittäviä, ja samoja ongelmia on tullut esiin muista toimintayksiköistä.


title: Esperi

text: Helmikuun 2019 alussa uutisoitiin, että Porin perusturva on keskeyttänyt ikäihmisten sijoittamisen Esperi Care Oy:n Ulvilan hoivakoteihin. Syyksi on ilmoitettu ensisijaisesti hoivakotien henkilöstötilanne, joka on alittanut ostopalvelusopimuksen minimin.


title: Esperi

text: Osuuskunta Tradekan omistama Med Group ilmoitti 29. tammikuuta 2019 jäädyttävänsä yhteistyön Esperi Caren kanssa.


title: Esperi

text: Kokoomuksen kansanedustaja Eero Lehti vaatii 30. tammikuuta 2019 hallituksen puheenjohtaja Harri-Pekka Kaukosen eroa.


title: Esperi

text: Koko eduskunnan opposition jättäessä 30. tammikuuta 2019 välikysymyksen vanhustenhoidosta, Sdp:n eduskuntaryhmän puheenjohtaja Antti Lindtman totesi Esperi Caren esimerkin osoittavan, että on erittäin riskialtista rakentaa sote-uudistusta pitkälti yritysten omavalvonnan varaan.


title: Esperi

text: Suomen lähi- ja perushoitajaliitto SuPerin mukaan sen jäsen oli irtisanottu Esperi Caren palveluksesta tämän ilmoitettua vajaamiehityksestä. Esperi Caren henkilöstöjohtaja on kiistänyt tämän. SuPerin puheenjohtajan mukaan hoitohenkilökunnalla on lain mukainen velvollisuus ilmoittaa työnantajalleen havaitsemistaan puutteista ja rikkeistä. Valviran ylitarkastajan mukaan laki on yksiselitteinen: epäkohdista ilmoittavaan työntekijään ei saa kohdistaa vastatoimia. SuPerin puheenjohtajan mukaan vastaavia tapauksia on ollut vuosittain kymmenittäin, ”ei pelkästään Esperi Caressa vaan muidenkin isojen hoiva-alan yritysten yksiköissä”.


title: Esperi

text: Ylen haastattelemat työntekijät ovat kertoneet Esperi Caren uhkailleen ja hiljentäneen hoitajia, jotka ovat tuoneet esiin hoivakodeissa havaitsemiaan epäkohtia. hoitajien mukaan heitä on alettu kiusata, yritetty vaientaa, uhattu potkuilla tai on annettu keksittyjä varoituksia.


title: Esperi

text: Nimettömänä Ilt-Sanomissa haastateltu Esperi Caren hoitokodissa yksikönpäällikkönä toiminut nainen kertoo irtisanoutuneensa esimiesten rahankäytön minimointia koskevien vaatimusten johdosta. Hänen mukaansa tilanne oli pahimmillaan vuoden 2017 lopussa, kun yrityksen tilinpäätös oli painumassa tappiolliseksi. Haastatellun mukaan bonuksia saa pysymällä budjetissa, kun sairauspoissaolot ovat alle viisi prosenttia ja kunnalta ei tule reklamaatioita. Toinen Ilta-Sanomien haastattelema aiemmin pääkapunkiseudulla hoitokotia johtanut ja irtisanoutunut nainen pitää yrityksen toimintaa epäeettisenä. Hänen mukaansa toimitusjohtaja yritti estää puhumasta kaupungille epäkohdista sen vaadittua niistä keskustelua, työvuorolistoille merkittiin haamuhoitajia ja työvuorot suunniteltiin vajaiksi. Lisäksi asuintilat olivat epäsiistissä kunnossa.


title: Esperi

text: Jos Esperi Careen kuuluvan Saga Caren hoidossa oleva muistisairas vanhus ei ymmärrä ottaa uutta vessapaperirullaa kaapin hyllyltä, siihen vaaditaan palvelusuunnitelman muutos. Rullan vaihtoon varataan viisitoista minuuttia ja jokaisesta kerrasta laskutetaan minimitaksan mukaan 15 euroa. Mikäli lakanoita vaihdettaessa puhdas lakana ei ole oikeaan aikaan tietyssä paikassa odottamassa, lakanaa ei vaihdeta. Lakanan kaapista etsiminen vaatii muutoksen palvelusuunnitelmaan ja siitä pitää maksaa erikseen. Pyykinpesusta maksetaan erikseen, mutta tähän erilliseen pyykinpesupalveluun ei kuulu likaisten vaatteiden poimiminen pyykkiin.